Wizz Air, najbrže rastuća evropska aviokompanija, objavila je danas da uvodi novu rutu iz Sarajeva do Londona. Letovi će se odvijati dvaput sedmično, svakog utorka i subote. Prvi let sa Međunarodnog aerodroma Sarajevo do Aerodroma Luton London zakazan je za 29. mart 2022. godine, a karte su već dostupne u online prodaji na wizzair.com i mobilnoj aplikaciji po cijeni od 38,99 KM / 17,99 GBP*.\nKako bi pomogao putnicima i posadi da putuju sigurno i bezbrižno, Wizz Air je uveo dodatne higijenske mjere kako bi podržao socijalno distanciranje tokom ukrcavanja i iskrcavanja. Kako bi se smanjila nebitna interakcija na aerodromu, kupcima se savjetuje da check in i bilo kakvu kupovinu, kao što je plaćanje dodatnih torbi, izvrše putem interneta. Kako zemlje počinju ublažavati ograničenja, važno je napomenuti da se putnici moraju pridržavati propisa o nošenju maski u svim avionima Wizz Aira kao dio sigurnosnih mjera.


Zaključen je ugovor za razvoj softverskih modula – nadogradnja postojeće IPAS aplikacije sa Zavodom za intelektualnu svojinu Republike Srbije. Biće razvijeni softverski moduli za prijem prijava i potrebnih dokumenata u elektronskom obliku sa elektronskom potvrdom, implementirana obrada podnesenih prijava i elektronskih zahteva i integracija sa postojećim aplikacijama Zavoda za intelektualnu svojinu, kao i integracija sistema sa servisom e-uprave za administriranje plaćanja, uz implementaciju varijabilnog kalkulatora taksi prema Zakonu o republičkim administrativnim taksama.\nOvi servisi predstavljaju interfejs između softvera za administraciju prijava i tok predmeta – IPAS Zavoda za intelektualnu svojinu Republike Srbije i korisnika. Ovim će biti omogućeno građanima i privredi da u elektronskom obliku podnose zahteve, zahtevi će biti obrađivani i integrisani sa postojećom IPAS aplikacijom, a biće urađena i integracija sistema sa e-upravom.\nZavod za intelektualnu svojinu Republike Srbije je nacionalni centar za zaštitu intelektualne svojine i pružanje strateških informacija kada je reč o intelektualnom kapitalu. Zavod za intelektualnu svojinu podržava razvoj konkurentne privrede zasnovane na znanju, kao i opšti napredak Republike Srbije.


Vilotić ponovo strelac u pobedi Jang Bojsa\nFudbaleri Jang Bojsa savladali su Sent Galen sa 4:2 u 17. kolu šampionata Švajcarske, a strelac drugog gola za pobedničku ekipu bio je Milan Vilotić.\nSent Galen je ostao sa desetoricom u drugom minutu nastavka pošto je Besle isključen zbog drugog žutog kartona, a iz penala koji je usledio posle tog faula, Oro je preokrenuo na 3:2. Konačni rezultat postavio je Stefen u 69. minutu posle centaršuta Kostanca.\nJang Bojs je ovom pobedom preskočio upravo Sent Galen koji je zauzimao treću poziciju i ima 27 bodova uz utakmicu manje.\nU narednom kolu tim Milana Vilotića gostuje poslednjeplasiranom Lucernu.


Obama pozvao Kongres da rješava probleme – mojKontakt portal – Radio Televizija Kontakt\nObama pozvao Kongres da rješava probleme\nGovoreći samo dva dana nakon što je Kongres, poslije 11 sati debate, postigao sporazum kojim je izbjegnut bankrot države, Obama je kazao da poslanici imaju malo razloga da se ponose.\n“U vrijeme kada naša ekonomija traži veći rast i više radnih mjesta, ova proizvedena kriza, koja je trajala nekoliko sedmica, u stvari je ugrozila poslove i rast”, kazao je on.\nKompromisnim dogovorom, postignutim u Senatu i Predstavničkom domu Kongresa, sredstva za finansiranje federalne vlade biće obezbijeđena do 15. januara, dok će limit za zaduživanje važiti do 7. februara. Dvije strane bi narednih nekoliko mjeseci trebalo da iskoriste za konačan dogovor.\nAmerički predsjednik je istakao tri oblasti u kojima demokrate i republikanci mogu uspešno da rade zajedno.\nOn je rekao da su to budžet koji promoviše i ekonomski rast i fiskalnu odgovornost, reforme za imigrante koje će omogućiti da milioni stranaca “bez papira” mogu da izađu iz crne ekonomije i plaćaju porez, kao i da pomognu razvoj farmera u ruralnim sredinama.\nObama je rekao da je Senat već usvojio nacrt zakona kojim je otvoren put imigrantima za dobijanje američkog državljanstva i pozvao Kongres da ga i on usvoji, što bi, prema njegovim riječima, trebalo da bude urađeno do kraja godine.\n-Američki javni dug povećan je u četvrtak za 328 milijardi dolara, prvog dana kada je federalna vlada mogla da pozajmi novac poslije sporazuma kojim je izbjegnut bankrot države.\nUkupan javni dug sada je, prvi put u istoriji, premašio 17.075 milijardi dolara, saopštilo je danas ministarstvo finansija SAD. Prethodno rekordno zaduživanje u jednom danu iznosilo je 238 milijardi dolara i to se dogodilo prije dvije godine.\nAmerički Senat i Predstavnički dom Kongresa izglasali su 17. oktobra produženje važenja limita za zaduživanje i privremeno odblokirali finansijska sredstva za federalnu vladu.Ubrzo nakon toga, predsjednik Amerike Barak Obama stavio je potpis na oba dokumenta, čime su SAD izbjegle da po prvi put u istoriji dospiju u situaciju da ne mogu da vraćaju svoj spoljni dug.\nPrema izglasanim mjerama, sredstva za finansiranje federalne vlade biće obezbijeđena do 15. januara, dok će limit za zaduživanje važiti do 7. februara. Dvije strane bi narednih nekoliko mjeseci trebalo da iskoriste za konačan dogovor.\n“Eksplozivan” rast američkog javnog duga je, između ostalog, posljedica svjetske finansijske krize, koja je počela 2008. i već je 2011. godine premašio nivo američkog BDP za 15,14 milijardi dolara. Svi pokazatelji govore da je dug progresivno rastao u protekle dvije godine i 2013. godine ukupni javni dug popeo se na nezamislivih 16,7 triliona dolara.\nPrema trenutnoj prognozi americkih federalnih rezervi, u 2014. godini sa budžetom na nivou prošlogodišnjeg neće biti moguće isplatiti obaveze države prema povjeriocima.


ZLOČIN KOJI SE PAMTI: Na Košarama pobili srpske vojnike pa ih opljačkali (VIDEO) | Vestinet.rs\nPočetna AKTUELNO\tZLOČIN KOJI SE PAMTI: Na Košarama pobili srpske vojnike pa ih opljačkali (VIDEO)\nZLOČIN KOJI SE PAMTI: Na Košarama pobili srpske vojnike pa ih opljačkali (VIDEO)\nViši sud u Nišu osudio je na po petnaest godina zatvora osam pripadnika OVK koji su 30. septembra 1998. godine u graničnom pojasu između tadašnje SRJ i Albanije izvršili dva teroristička napada i ubili šestoricu vojnika i isto toliko ranili.\nKako je utvrđeno tokom sudskog postupka Šećer Maljoku, Gaši Džafer, Gadžaferi Demuš, Maljoku Dem, Agron Isufi, Čuni Antonu, Rabit Alija i Rustem Beriša i još tridesetak neidentifikovanih osoba pripadnici jedinice „Kobra“ kojom je rukovodio sada pokojni Agim Ramadani su neutvrđenog dana ušli iz Albanije na Kosovo gde su postavili dve protivtenkovske mine na poljski put između karaula „Maja Čoban“ i „Morina“.\nGranična patrola je vojnim vozilom „TAM 110″ prolazeći tim putem 30. septembra 1998. godine nagazila na mine i tada je poginuo vođa granične patrole Vojske Jugoslavije Milan Bundalo, dok su četvorica vojnika povređena.\nIstog dana u blizini karaurle „Košare“ pucali su iz zasede na vozilo „pincgauer“ i tada su poginuli Vladimir Radojičić, Miladin Gobeljić i Ilija Pavlović, svi vojnici VJ na služenju vojnog roka, kao i vojnici po ugovoru Miroslav Jocić i Miloš Pavlović, dok su teško ranjeni kapetan Goran Loznica i Goran Simić.\nPre sedam godina sud u Kosovskoj Mitrovici osudio je ubice na po petnaest godina ali je nakon žalbe njihovog advokata Apelacioni sud tu odluku ukinuo.\nNakon potpisivanja Briselskog sporazuma predmet je ustupljen Kasacionom sudu koji ga je dostavio na odlučivanje niškom Višem sudu.\nObrazlažući presudu, sudija Nebojša Žikić kazao je da na strani optuženih nije našao nijednu olakšavajuću okolnost.\n– Meni je žao što nisam mogao da im izreknem veću kaznu – rekao je on i dodao:\n– Međutim, iz meni nepoznatih i nerazumljivih razloga tužilaštvo u Mitrovici nije se žalilo na presudu tamošnjeg suda kojom su oni osuđeni na petnaest godina zatvora već se žalio samo njihov branilac a u tom slučaju zakon predviđa da kazna ne može biti veća od izrečene – objasnio je Žikić.\nVladimirova majka Lozanka Radoičić rekla je da za njenog sina pravda nikada neće biti zadovoljena jer ne veruje da će njegove ubice ikada završiti u zatvoru.\nKakva je to pravda kada se presuda donosi osamnaest godina posle Vladimirovog stradanja? Čak i da su dobili po 40 godina zatvora ne znam koliko bi to bila pravda.\nČuli ste na sudjenju kakve su bile rane moga sina i njegovih stradalih drugova. To se preboleti ne može, medjutim nisam htela da zaćutim i kada su svi ćutali.\nHtela sam da ohrabrim i druge porodice da progovore, da ne dozvole da se njihovi mrtvi zaborave – kazala je Lozanka.\nKljučni dokaz protiv terorista bio je video zapis koji su napravili na kojem se vidi da su ubijene vojnike opljačkali.\nHaradinajevo priznanje pred TV kamerama: „Ubijao sam srpske vojnike svaki put kada sam imao šansu“ – VIDEO\nUZBUNA U BRITANIJI: Ruski bombarderi kruže oko Ostrva, podignuti presretači!


Petak , 2019-07-05 | 15:43:28\n"Nismo videli nikakav nagoveštaj ,da je Rusija spremna da poštuje Sporazum o nuklearnog naoružanju srednjeg dometa (INF) i da uništi te rakete do 2. avgusta", rekao je on novinarima i ukazao da su "posledice veoma ozbiljne po kontrolu naoružanja".\n"Ako se pokaže da je nemoguće spasti taj sporazum (INF), onda će reakcija NATO-a biti koordinirana i defanzivna", rekao je Stoltenberg.\n"Moraćemo da reagujemo", upozorio je on.\nJens Stoltenberg je priznao da "sadašnja odbrana nije u stanju da obori krstareću raketu ispaljenu iz Rusije".\nMeđutim, on je rekao da "Evropa ne namerava da rasporedi nove rakete naoružane nuklearnim bojevim glavama".\nNATO zahteva od Rusije da svoj novi raketni sistem SSC-8 uništi do 2. avgusta, kada praktično ističe porazum INF. Te rakete mogu da nose nuklearne bojeve glave i "za nekoliko minuta" pogadjaju evropske gradove, rekao je Stoltenberg, a "teško ih je otkriti", dodao je on.\n"Naš cilj je spasti sporazum, a ostale su još četiri nedelje do 2. avgusta", rekao je on.\n"Godine 1987, Rusija je uništila krstareće rakete za samo nekoliko sedmica, samo je tada imala političke volje za to", podsetio je Stoltenberg.\nBilateralni sporazum koji su Vašington i Moskva sklopili 1987. godine doveli su do eliminacije američkih i ruskih balističkih raketa SS-20 i američkih krstarećih "Peršing" koje su i jedne i druge bile rasporedjene u Evropi.


Navijači fudbalskih reprezentacija Kosova i Engleske uoči kvalifikacione utakmice za Evropsko prvenstvo pevali i slavili fudbal u Prištini. Navijači Kosova gledali su utakmicu i sa video ekrana na centralnom prištinskom trgu. Engleska je pobedila reprezentaciju Kosova sa 4:0 i tako potvrdila prvo mesto u grupi. Kosovo je završilo na trećem mestu, ali još uvek ima šanse da se plasira u plejofu za Ligu nacija UEFA. Engleski nacionalni tim je najveći tim koji je igrao na Kosovu, otkako je...\nIzvor: Sportske.net, 19.Nov.2019, 13:56\nSiguran plasman na EURO naredne godine gurnut u drugi plan iznenađujućom izjavom predvodnika "Gordog Albiona"...Engleska se plasirala na Evropsko prvenstvo 2020. godine a pobedama protiv Crne Gore i Kosova* obezbedila je prvo mesto u grupi i mesto među nosiocima..."To će u velikoj meri zavisiti kako...


Firme za rekonstrukciju Bilinog\nsubota, 26 Maj 2012 14:39 Firme za rekonstrukciju Bilinog\nDuel Čelika i Travnika odigran prošle sedmice, kako sada stvari stoje, biti će ipak posljednji meč odigran na aktuelnom, toliko osporavanom travnjaku Bilinog polja. Kako nam je kazao direktor Javnog preduzeća za održavanje sportskih objekata u Zenici Husein Hinović, postoje četiri otvorene ponude mogućih izvođača radova za rekonstrukciju terena.\nZa ovaj zahvat planirano je 1,5 miliona KM, a bit će izmijenjena drenaža i travnjak te ugrađeni grijači. Također, bit će zamijenjene i klupe i kućice za rezervne igrače, četvrtog sudiju i delegata te stative, kao i razglas. Radovi trebaju biti gotovi do septembra, do prve utakmice kvalifikacija naše reprezentacije. Na drugi, ponovljeni tender javili su se Almy konzorcij (Almy sa svojom firmom AE Eling), IN Sarajevo, Hering Široki brijeg, te ITC Zenica\nhering siroki brijeg\nZmajevi na Koševu umjesto Bilinog?\n« Robot iz trećeg pokušaja u Zenici New Yorker: Prilika za studente »\nna vrh Vi ste ovdje: HomeZenicaBiznisFirme za rekonstrukciju Bilinog


FK Napredak bolji od Skoplja, u Kruševcu uspešno proveren VAR - KruševacGrad\nNovo prvenstvo Super lige Srbije startuje u subotu, 17. jula, ali će Napredak svoj prvi meč odigrati dva dana kasnije. U Kruševcu će, od 21 sat, odčekati ekipu Kolubare\nU međuvremenu su, u poslednjoj kontrolnoj utakmici u okciru priprema u Severnoj Makedoniji, fudbaleri Napretka pobedili ekipu novog makedonskog prvoligaša Skoplja. Gol odluke postigao je Marko Tomić u prvom poluvremenu, u 33. minutu utakmice.\nSinoć je na stadionu Mladost proveren i VAR sistem za novu sezonu. Funkcioniše uspešno i ostaje da vidimo koliko će njegov uticaj bitan u novom prvenstvu, kada je objektivnost suđenja na predstojećim utakmicama u pitanju, što je zapravo i svhra njegovog uvođenja. Tom prilikom je odigrana i revijalni meč između omladinaca i kadeta Napretka, a poklon je uručen pobedniku nagradne igre „Navijaj za Napredak! Čarapani, hajde da se prebrojimo!“ Jovanu Đuriću, koji je zatim na utakmici sedeo na klupi u funkciji šefa stručnog štaba:\n– Šezdeset i više godina pratim Napredak i eto, sada sam bio i na njegovoj klupi. Svakako, velika čast za mene, i da se upoznam sa ovom decom, jer je moja želja uvek bila da Napredak igra sa svojim podmlatkom. Ovo je gradski klub i oni trebaju da stasavaju da igraju u njemu – rekao je Đurić.\nSa pripremama za novu sezonu počele su i omladinska ekipa, koja će se u predstojećoj sezoni takmičiti u Omladinskoj ligi RIS sa ciljem što bržeg povratka u Omladinsku ligu Srbije; pioniri koji nastupaju u Prvoj ligi FS RIS – najvišem stepenu takmičenja za ovaj uzrast, kao i kadeti koji će i u predstojećoj sezoni igrati u eliti, Kadetskoj ligi Srbije.\n18.07.2021 0 718\n11.07.2021 0 520\n08.07.2021 0 181\n01.07.2021 0 272\n5. avgusta 2021., 17:20


U Srbiji najmanja podrška članstvu u EU od svih zemlja regiona - Glas Zaječara\nHome Društvo U Srbiji najmanja podrška članstvu u EU od svih zemlja regiona\nPridruživanje Evropskoj uniji podržava velika većina građana svih zemalja Zapadnog Balkana osim Srbije, gde se za članstvo izjasnilo malo više od polovine učesnika istraživanja koje je sprovela Savetodavna grupa za javnu politiku Balkan u Evropi (BiEPAG).\nNa pitanje „Da li ste za ulazak vaše zemlje u EU?“ 53 odsto građana Srbije odgovorilo je potvrdno, a 43 odsto je reklo ne.\nNajveću podršku članstvu izrazili su građani Albanije (94 odsto) i Kosova (90 odsto), u Crnoj Gori i Bosni i Hercegovini se za pridruživanje izjasnilo 83 odsto ispitanika, a u Severenoj Makedoniji 79 odsto.\nSrbi su najveći pesimisti u pogledu datuma kada bi njihova zemlja mogla da postane članica EU. Četvrtina ispitanika veruje da će se to desiti u narednih 10 godina, 16 odsto u narednih pet godina, a čak 44 odsto misli da se to nikada neće desiti.\nNasuprot tome, samo 7 odsto ispitanika na Kosovu ne veruje da će ući u EU, a 45 odsto smatra da će postati članica u narednih pet godina.\nNajveći procenat građana Albanije (33 odsto) i Crne Gore (46 odsto) takođe veruje da će se pridružiti Uniji za najviše pet godina.\nIspitanici u Srbiji su kao najveće koristi od članstva naveli i bolji životni standard (37 odsto), pristup fondovima EU (27 odsto), mir i bezbednost (23 odsto), dok samo 19 odsto veruje da bi to doprinelo poboljšanju demokratskih standarda.\nPrethodni tekstFutsaleri Timoka slavili u Aleksincu\nSabraćajna nezgoda kod Grljana: Jedna osoba povređena 16/11/2021


Poternice bez potere | Ekspres.net\nIran je izdao crvenu poternicu za predsednikom SAD Donaldom Trampom i za još više od 30 osoba zbog sumnje da su umešani u napad bespilotnom letelicom u Bagdadu u januaru ove godine, a u kojem je ubijen iranski general Kasem Solejmani. Iranska državna novinska agencija IRNA javila je da je tužilac Ali Alkasimer rekao da su oni osumnjičeni za umešanost u napad 3. januara, u kojem je ubijen general Solejmani, i da su optuženi za ubistvo i terorizam. Tužilac Alkasimer nije naveo imena drugih optuženih, ali je naglasio da će Iran nastaviti sudski da goni Trampa i nakon što mu istekne predsednički mandat.\nIran je, takođe, zatražio pomoć od Interpola u hapšenju osumnjičenih, ali je malo verovatno da će ova međunarodna policijska organizacija prihvatiti ovaj zahtev Irana.\nPovezane vesti – Iran izdao nalog za hapšenje Donalda Trampa\nUpravo ovaj zahtev ponovno otvara pitanje obaveznosti postupanja po poternicama Interpola, najznačajnije policijske međunarodne organizacije u koju je uključeno 185 država, odnosno njihovih nacionalnih policija.\nNa svetskom nivou, osim poternice za Donaldom Trampom, kada su u pitanju poternice Interpola, najveću medijsku pažnju ima i slučaj Džulijana Asanža, koji se od aprila prošle godine nalazi u ekstradicionom pritvoru u Britaniji. Asanž je osnivač Vikiliksa, sajta čiji je cilj bio objavljivanje tajnih dokumenata koji otkrivaju nezakonite radnje koje države preduzimaju pre svega u sferi prisluškivanja i kontrole građana, a koji je svetsku slavu stekao u novembru 2010. posle objavljivanja tajnih dokumenata američke administracije (Kejblgejt). Ispostavilo se da ih je Vikiliks dobio preko Čelsi Mening (Bredlija Meninga pre promene pola), analitičara zaposlenog u američkoj vojsci. Zbog ovih otkrića protiv Asanža je u SAD pokrenuta krivična istraga, ali formalno još nije podignuta optužnica. Istovremeno, protiv Asanža krivični postupak je pokrenut i u Švedskoj, gde su ga u avgustu 2010. dve žene kod kojih je prespavao optužile za silovanje. Asanž je tada saslušan i pušten jer nije bilo dovoljno dokaza, ali je istraga ponovo pokrenuta nekoliko meseci kasnije, zapravo odmah posle afere „Kejblgejt“.\nU tom momentu Asanž se nalazio u Velikoj Britaniji, a Švedska je tražila njegovo izručenje, na koje on nije želeo da pristane u strahu da bi odatle odmah bio izručen SAD gde mu je pretila daleko ozbiljnija i teža kazna. Kada je postalo jasno da će britanski sud doneti odluku o izručenju Švedskoj, Asanž je u junu 2012. pobegao u Ambasadu Ekvadora u Londonu gde je dobio politički azil i gde je boravio do aprila 2019. kada su mu nove vlasti Ekvadora ukinule azil i poništile državljanstvo koje je u međuvremenu stekao. Britanska policija ga je odmah uhapsila uz obrazloženje da je bekstvom u ambasadu prekršio kauciju koju mu je sud ranije odredio. Švedska je smesta obnovila istragu i zahtev za izručenje, a Asanž je od tada u ekstradicionom pritvoru. Odluku o izručivanju donosi sud, ali konačnu odluku donosi ministar pravde i tek posle njegovog potpisa sledi izručenje.\nIsta situacija je i u Srbiji, u kojoj takođe konačnu odluku o ekstradiciji bilo kog uhapšenog na osnovu Interpolovih poternica koje su raspisale druge države, nakon odluke suda potpisuje ministar pravde.\n“Sud je taj koji donosi prvu odluku o izručivanju i koju tu odluku donosi na osnovu raspisane poternice Interpola, za određeno krivično delo. Sud tu postupa strogo formalno, ali zbog toga što se mnoge poternice mogu tumačiti sa političkog aspekta, u većini zemalja koje su članice Interpol organizacije, konačnu odluku o ekstradiciji donosi ministar pravde. Taj protokol obezbeđuje da u određenim situacijama ne dođe do političkih zloupotreba određenih država, naročito kada su u pitanju dela koja se vezuju za ratne zločine, terorizam, odavanje državnih tajni. Suština je da nadležni sud odlučuje o ispunjenosti uslova za izručenje, a ministar o njegovoj opravdanosti“, objašnjava za „Ekspres“ izvor iz Ministarstva pravde.\nKoliko je ovaj pokušaj sprečavanja političkih zloupotreba opravdan, pre svega zavisi iz kog se ugla posmatra situacija.\nZa Srbiju je tako bilo neprimereno svojevremeno hapšenje pa puštanje na slobodu bivših lidera OVK, Ramuša Haradinaja, koji je bio hapšen na aerodromu u Ljubljani, zatim Hašima Tačija u Budimpešti i Agima Čekua, kome su lisice na ruke stavljane dva puta, u Bugarskoj i u Ljubljani. Njihova hapšenja izvršena su po poternici koju je za njima raspisao srpski sud, ali su sva trojica puštena na slobodu posle samo nekoliko sati.\nOslobađanje od hapšenja po poternici Interpola nije luksuz na koji imaju pravo samo političari. Svojevremeno su hapšenje uprkos poternici Interpola od strane srpskog suda uspeli da izbegnu i uticajni biznismeni kao što su Bogoljub Karić i Stanko Subotić Cane. Karić je tako uprkos poternici Srbije putovao po Evropi na poslovne sastanke, dok je Subotić posle hapšenja u Moskvi pušten iz ekstradicionog pritvora posle odluke suda da je delo za koje je u Srbiji optužen, a to je šverc cigareta, zastarelo. Obojica su u daljim postupcima oslobođeni krivice.\n„Kada su u pitanju biznismeni, odnosno dela koja se odnose na privredni ili finansijski kriminal, sudovi koji donose odluku o eventualnom izručenju uglavnom razmatraju da li je to delo zastarelo i da li postoji u njihovom pravnom sistemu. Srbija je tako dugo mučila muku sa delom zloupotreba službenog položaja za vlasnike privatnih firmi, budući da takvo krivično delo ne postoji u pravnim sistemima drugih država, pa su mnogi slučajevi tako padali na sudu, a begunci odlukom suda puštani na slobodu“, kaže sagovornik „Ekspresa“.\nDa pravila Interpola ne važe za sve države podjednako svojevremeno je pokazao i slučaj optuženog bivšeg direktora „C marketa“ Slobodana Radulovića, koji se godinama krio u Španiji. Iako je srpsko Ministarstvo pravde kolegama u Madridu nekoliko puta upućivalo zahteve za njegovo hapšenje, u kojima su navedene čak i lokacije njegovog prebivališta, do hapšenja nikad nije došlo, a Radulović se nakon osam godina bekstva sam predao srpskoj policiji.\nPravo zaobilaženja izručenja trenutno koristi i jedan od srpskih begunaca sa najdužim stažom – Dobrosav Gavrić (45), koji je u Srbiji osuđen na 35 godina zatvora jer je 15. januara 2000. godine u hotelu „Interkontinental“ ubio Željka Ražnatovića Arkana i njegove prijatelje Milenka Mandića Mandu i Dragana Garića. Gavrić je, po poternici Srbije, uhapšen 2011. u Južnoafričkoj Republici i od tada se iz pritvora bori protiv izručenja, koristeći sve moguće pravne razloge čak i obrazloženje da je politički osuđenik i da mu u Srbiji preti ubistvo.\nTags Bogoljub KarićČelsi MeningDobrosav gavrićDžulijan Asanžinterpolirankasem solejmanipoternicaStanko Subotić\nEKSTRADICIJA AUSTRALIJANACA UHAPŠENIH U METROPOLU: Odobreno izručenje Kempbela, Voters se žalio, Arnold izručen OČEKIVANO: Haradinaj uklonjen sa liste Interpola da bi posetio Skoplje ISMAIL MORINA OSLOBOĐEN IZ ITALIJANSKOG ZATVORA: Zahvalio se svima preko Fejsbuka, ništa od srpskog zahteva za izručenjem Američka posla


Vital stoni margarin za sve namene 250g cena akcija Srbija\nVital stoni margarin za sve namene 250g cene\nTrenutno nemamo slike za Vital stoni margarin za sve namene 250g\nEPonuda nije internet prodavnica već Vam omogućava da brzo i lako nađete Vital stoni margarin za sve namene 250g po najjeftinijoj ceni. Naš cilj je da kupci budu što bolje informisani o ponudi Vital stoni margarin za sve namene 250g na tržištu Srbije. Vrlo lako nalazite željeni proizvod za kategoriju Margarin cene, ne morate da lutate od sajta do sajta za Vital Margarin, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Vital stoni margarin za sve namene 250g sa PRODAVCEM. EPonuda ne može da garantuje potpunu tačnost specifikacije i slika za Vital stoni margarin za sve namene 250g. Pre kupovine, podatke za Vital stoni margarin za sve namene 250g proverite na sajtu PROIZVOĐAČA.


Knjige : Istorija Ravnogorskog pokreta 1 / Kosta Nikolić 20.02.2021 - ID 88554948 - KupujemProdajem\nKnjige > Istorija > ID oglasa: #88554948 (postavljen: pre nedelju dana)\nIstorija Ravnogorskog pokreta 1 / Kosta Nikolić\nIstorija Ravnogorskog pokreta ( knjiga prva): Protiv nacizma, fašizma i komunizma / Kosta Nikolić\nBeograd 2014. Tvrd povez, ćirilica, ilustrovano, 623 strane.\nKosta Nikolić, u ovom opširnom delu, skreće pažnju na istorijske činjenice, potiskivane i iskrivljene u predhodnim političkim sistemima. Istorijski period koji obuhvata Drugi svetski rat, nažalost i dalje nije stvar prošlosti, već njegove posledice ostaju tema nerešenih rasprava. Ishodi rata formirali su osnove za nastanak novih političkih sistema i iscrtali državne granice, čime su uslovili, kako međunarodne odnose, tako i različit odnos prema dešavanjima tokom tog razdoblja. Zadržavajući objektivan stav, autor teži da širu publiku oslobodi predrasuda i iskrivljenih slika o prošlosti.


Prevremene penzije biće umanjene i do 20 odsto - Penzin\nPočetna Magazin Godine Društvo Prevremene penzije biće umanjene i do 20 odsto\nPrema predlogu izmena Zakona o penzijskom i invalidskom osiguranju, zaposleni koji ide u penziju, a ne ispunjava u potpunosti uslove (godine života i staža), mora da računa na trajno umanjenje prihoda za 0,34 odsto po svakom mesecu koji mu nedostaje do zakonom utvrđene granice.\nZa odlazak u prevremenu starosnu penziju postoje ograničenja pa tako u nju naredne godine može da ode muškarac koji ima 40 godina staža, a 55 godina života, a žena sa 36,4 godine staža i 54,4 godine života.\nIpak, u ovom slučaju, ako muškarac ima prosečnu penziju od 24.000 dinara, mora da računa na trajno smanjenje od 20,4 odsto ili gotovo 5.000 dinara nižu penziju. Žena koja naredne godine ode u penziju sa 54,4 godine života, uz 36,4 godine staža imaće, na prosečnu penziju, umanjenje od skoro 2.500 dinara.\nZa žene je predviđeno da se od 2015. pa do 2032. svake godine, pomalo, izjednačavaju sa muškarcima, kada su u pitanju uslovi za odlazak u penziju. Do 2020. će se, tako, na svakih šest meseci povećavati starosna granica za odlazak žena u penziju. Početkom 2020. žene će ići u starosnu penziju sa 63 godine života. Nakon toga, do 2032. granica će se pomerati nagore za četiri meseca do konačnih 65 godina života.\nPogledajte još neke predloge nacrta zakona o PIO – za majke, beneficirani radni staž, itd.\nTags:muškarcipenzijaPIOprevremena penzijaradni stažstarosna granicazakonižene\nSindikati više ne razgovaraju o Zakonu o radu - sutra o protestima


Radovi Mione Stefanović - Dan u Beogradu\nNaslovna » Izlasci » Izložbe » Radovi Mione Stefanović\nAh Neša 15. decembar 2011. Izložbe 2 komentara\nPrva samostalna izložba mlade beogradske vajarke Mione Stefanović biće otvorena 15. decembra od 19.00 u Roma art galeriji (Ruzveltova 43). Njene radove posetioci će moći da pogledaju do 22. decembra.\nMiona Stefanović je diplomirala 2010. godine u klasi Velimira Vukićevića na temu „Unikatna keramika“. Pored keramike, autorka se aktivno bavi fotografijom i ilustrovanjem. Do sada je izlagala na desetak kolektivnih izložbi, a ovo je njena prva samostalna izložba. (danubeogradu.rs)\nTagoviizložbe roma art galerija skulpture\nPrethodni Čukarica i prva mornarica\nSledeći Promocija i najava manifestacije „Teslin dan“


Vaše dete se oduševljava madjioničarima?\nSet sa čak 35 trikova lakih za učenje\nZanimljiv poklon za svaku priliku\nMadjioničarski trikovi za decu u kutiji su neverovatno zabavan set. Uz pomoć dodataka i uputstva Vaše dete može da nauči 35 lakih trikova i da bude omiljeno u društvu. Svi vole trikove i žele da ih vide. Ako Vaš mališan pokazuje oduševljenje madjioničarima, zamislite samo kada bude dobio pravi komplet za učenje trikova!\npravi madjioničarski štapić\nuputstvo za čak 35 trikova\nDimenzije pakovanja su 23x18cm\nBEADOS Magične perlice sa ventilatorom (500kom)


srbijasport.net - Vesti - Ragbi 13 - Sa poukama na Ukrajince\nNedelja, 17.02.2019 09:20\n06.08.2018 Ragbi 13 FS 588\nSa poukama na Ukrajince\nOmladinska ragbi 13 reprezentacija Srbije nije uspela da se plasira u polufinale Evropskog prvenstva za igrače do 19 godina starosti, ali sa dosta optimizma očekuje nastavak turnira u Beogradu. Mladi srpski ragbiste u sredu 8. avgusta (14.00) na stadionu Nastavnog centra u Makišu sastaju se sa Ukrajinom u razigravanju za plasman od petog do osmog mesta, što je trenutno realna pozicija.\nSrbija je na startu takmičenja u nedelju poražena ubedljivo od Engleske (64:0), dok su Ukrajinci takođe lako izgubili od Velsa (90:0). Tako će se ove dve reprezentacije zajedno sa Italijom i Irskom do kraja EP boriti u utešnom delu turnira.\n- Nikada ne ulazite u utakmicu da bi izgubili, ali mi smo svakako znali koliko su Englezi jaki. Upravo nama su potrebni takvi mečevi da bi ovi momci stasali, jer u delima sa jačima najviše naučite. Sada se okrećemo utakmicama u kojem je rezultat bitan – kaže pomoćni trener reprezentacije Srbije Admir Hadžić.\nHadžić je dodao da nema puno vremena da se isprave svi nedostaci posle meča sa Engleskom, ali da su mladi srpski ragbisti motivisani da se pred domaćom publikom pokažu u mnogo boljem svetlu.\n- Možda smo malo bili impresionirani protivnikom u nedelju, da bi tek u pojedinim delovima meča bili ravnpravan, pa i bolji rival. Sada nas očekuje potpuno drugačija utakmica u kojoj smo mi favoriti i tu ulogu želimo da opravdamo pred našim navijačima – poručuje Hadžić.\nBez obzira na rezultat, turnir za sada opravdava očekivanja, što potvrđuje i direktor EP Jovan Vujošević.\n- Zadovoljni smo odzivom publike prvog dana takmičenja, s obzirom da ragbi 13 nije toliko komercijalno zastupljen sport. Za sada gosti uživaju u našem gostoprimstvu, a prve ocene čelnika Evropske ragbi 13 federacije su više nego pozitivne. Srbija je trenutno centar Starog kontinenta kada je ragbi u pitanju i ovo će biti pravi mali festival ovog sporta do kraja takmičenja – rekao je Vujošević.\nNaredni takmičarski dan je u sredu 5. avgusta, kada će se igrati mečevi polufinala: Engleska – Vels i Škotska Francuska, te pominjani mečevi u razigravanju za dalji plasman – Srbija – Ukrajina, odnosno Irska – Italija.


GOSTI ODNELI PLEN Kjevo među velikanima na vrhu, slavlje "srpskog" Lacija u Udinama :: Sportal\nNebojša Todorović - Vest objavljena: 22:52 - 01.10.2016\nUpravo Lacio i Kjevo dele treće mesto na tabeli sa po 13 bodova, a ekipa iz Verone po početku sezone rezultatima podseća na slavnu generaciju "letećih magaraca".\nU timu iz Rima starter je bio naš vezista Sergej Milinković-Savić, dok je napadač Filip Đorđević šansu dobio od 70. minuta. Dušan Basta nije bio u sastavu zbog povrede.\nZa drugo uzastopno slavlje Lacija u prvenstvu pobrinuo se dvostruki strelac Ćiro Imobile, kome je upravo Milinković-Savić asistirao glavom posle kornera za vodeći gol, a u strelce protiv Udinezea se upisao i Balde Keita.\nKjevo je apsolutni hit ove sezone u Kalču i odneo je ceo plen iz Peskare za treću pobedu u poslednje četiri utakmice.\nGosti iz Verone poveli su u 76. minutu preko Međorinija, koji je sjajno iskoristio dodavanje Birse, da bi trijumf overio Ingleze rutinskom egzekucijom pet minuta pre kraja.\nPeskara - Kjevo 0:2 (0:0)\n(Međorini 76, Ingleze 85)\nUdineze - Lacio 0:3 (0:1)\n(Imobile 28, 62, Keita 54)\n12.30 Empoli - Juventus\n15.00 Atalanta - Napoli\n15.00 Bolonja - Đenova\n15.00 Kaljari - Krotone\n15.00 Sampdorija - Palermo\n18.00 Milan - Sasuolo\n18.00 Torino - Fjorentina\n20.45 Roma - Inter\nEvropski fudbal Serija A FK Peskara Kjevo Udineze Lacio


SAP rešenja i usluge omogućavaju digitalnu transformaciju – ERP Magazine\n19. februar 2016. godine, na radnom doručku, novinarima se predstavio novi direktor kompanije SAP West Balkans, Predrag Ćirković. Gospodin Ćirković ima bogato menadžersko iskustvo u IT sektoru, a u kompaniji SAP je od 2013. godine na poziciji senior menadžera za prodaju servisa, nakon čega je na dužnost generalnog direktora stupio 1. januara 2016. godine.\nTokom razgovora sa predstavnicima medija g. Ćirković je govorio o poslovanju kompanije u Srbiji i Zapadnom Balkanu, o planovima za 2016. godinu, kao i o najnovijoj SAP strategiji koja pomaže korisnicima da transformišu svoje poslovanje u doba digitalizacije.\nKonstantan rast u poslovanju kompanije SAP u regionu Zapadnog Balkanaž\nSAP podržava lokalnu zajednicu, a zbog digitalne transformacije potrebno je novo znanje i drugačiji pogled na IT, zbog toga SAP podržave mlade, počev od škola, preko programa SAP University Alliance, koji omogućava studentima da koriste SAP softverska rešenja u edukaciji i istraživanju. Univerzitet Singidunum je bio prvi čiji su studenti počeli da koriste benefite ove saradnje, a u planu je da se tokom ove godine proširi saradnja i sa ostalim univerzitetima.\nSAP je pordžao i StartIT centar namenjen StartUp zajednici. Sa razvojem tehnologija, omogućeno je mladim StarUp preduzetnicima da se uključe u SAP StartUp Focus program čime mogu da koriste SAP HANA Cloud platformu i na njoj razvijaju nove aplikacije kojima će kasnije moći da započnu sopstveno poslovanje.\nSAP je pre mesec dana pokrenuo portal koji je namenjen svima koji se bave ljudskim resursima, to je http://www.simpletalent.rs. Zamišljen je kao interaktivna platforma i izvor informacija o HR trendovima namenjen stručnjacima koji deluju u korak sa digitalnim promenama. Ovaj portal lako je dostupan i omogućava jednostavan način interakcije sa HR zajednicom. Pored mogućnosti praćenja trendova, istraživanja i analiza ovaj portal mesto je na kome će HR stručnjaci moći da objavljuju autorske tekstove i preuzimaju stručne sadržaje.\nAPR – aplikacija za elektronske izveštaje u Srbiji\nDobro pripremite svoje ERP rešenja za budućnost


ŽELJKU JOKSIMOVIĆU SUPRUGA SPREMA IZNENAĐENJE KAKVO NI NE SLUTI: Pevač danas slavi rođendan, a nema pojma čime će ga Jovana obradovati | Sve strane\n- On ne očekuje više iznenađenja jer mu je Jovana priredila žurku, kada je njegova pesma “Milimetar” dobila priznanje Udruženja muzičara džeza, zabavne i rok muzike. Ona je tada pozvala njihove najbliže prijatelje i organizovala veče u čast Željkovog uspeha, a kako su svi znali da mu je za nekoliko dana rođendan, pokloni su stizali unapred. Torta je takođe bila u znaku pesme, odnosno izgledala je kao metar - kaže izvor.\nMeđutim, Željkova supruga ima još jednog keca u rukavu...\n- Jovana je želela da pokloni Željku nešto originalno, zato se odlučila da u jednom setu fotografija opiše njihov život, od trenutka kada su se upoznali na Evroviziji. U albumu sa posebno izrađenim koricama, koje se rade od pravog drveta i sa posebnim povezom, biće momenti sa njihovog venčanja, rođenja Koste, a onda i bliznakinja Ane i Srne. Poseban deo albuma biće posvećen njegovoj karijeri, gde će se naći fotografije koje oslikavaju njegove koncertne uspehe i muzičke pobede - otkriva izvor blizak Joksimovićima, i dodaje:\n- Kako zbog poslovnih obaveza kojima su oboje prebukirani, nisu stigli da na jednom mestu imaju fotografije koje su dragocene uspomene. Kao i većina ljudi koji žive u digitalizovano doba, sve fotografije čuvaju po različitim diskovima i DVD nosačima. Tako je Jovana i došla na ideju da se posveti pripremi ovog poklona, koji će zasigurno obradovati Željka. On je neko ko voli uspomene, ali i ceni poklone koji imaju veću emotivnu nego materijalnu vrednost.\nMeđutim, i Jovani rođendan samo što nije...\n- Željko je tajanstven kad je reč o poklonima, tako da niko ni od najbližih prijatelja ne može da dokuči kakvo iznenađenje sprema za Jovanu. Ono što je sigurno jeste da će svećice oboje oduvati u porodičnom domu sa mališanima, dok je slavlje s prijateljima uvek rezervisano za neki restoran. Jovana i Željko imaju mnogo prijatelja, zato je teško napraviti intimnu proslavu. To su ujedno jedinstvene prilike da se vide s velikim brojem ljudi jer Jovanin posao, kao i Željkov zahtevaju punu posvećenost. Osim toga oni su porodični ljudi koji sve slobodno vreme žele da provedu u okrilju Koste, Ane i Srne - objašnjava izvor, koji kaže da je Željko posebno srećan zbog uspeha pesme u koju je verovao otpočetka, te da mu je to priznanje stiglo u pravi čas pred rođendan.\nDUPLO SLAVLJE U CECINOM DOMU: Ponosna pevačica javno podelila emotivnu poruku povodom važnog datuma!\nMILENA ĆERANIĆ DOŽIVELA IZNENAĐENJE KAKVO NIJE NI SANJALA: Džabe vam novčanici, automobili, karijere, sve što se može kupiti...\n( Blic.rs/glossy.rs )\nTAGOVI: Jovana JoksimovićŽeljko Joksimovićrođendanpokloniznenađenjeporodični albumfotografije


Bez napretka na pregovorima sa Iranom\nZamenik šefa diplomatije Irana Abas Aragči i Vendi Šerman danas u Beču\nČetvrta runda razgovora šest svetskih sila i Teherana u Beču završena, nastavak izvestan, ali se još ne zna datum sledećeg okupljanja...\nČetvrta runda nuklearnih pregovora Irana i šest svetskih sila završena je danas bez - kako navode zvaničnici - značajnijeg napretka u pregovorima.\nTokom diskusije u Beču, iranski zvaničnici i pregovarači iz Sjedinjenih Država, Velike Britanije, Francuske, Nemačke, Kine i Rusije trebalo je da naprave nacrt plana za ograničavanje iranskog nukleranog programa, u zamenu za olakšanje sankcija Teheranu.\nZamenik ministra inostranih poslova Irana Abas Arači izjavio je za iranske medije da će pregovori biti nastavljeni, ali datum sledećeg okupljanja još nije određen.\nZvaničnici se nadaju da će postići sporazum do 20 jula.\nHejgel u Izraelu\nAmerički sekretar za odbranu Čak Hejgel izjavio je da će Vašington učiniti sve što je u njegovoj moći da spreči Iran da se dokopa nuklearnog oružja.\nHejgel je to obećao tokom sastanka u Jerusalimu sa izraelskim premijerom Benjaminom Netanjahuom, koji je vrlo sumnjičav prema razgovorima koji se vode o iranskom nuklearnom programu. Netanjahu je rekao da se Iran trudi da - kako je rekao - "zamaže oči" međunarodnoj zajednici.\nPrvi čovek Pentagona uveravao je izraelskog premijera i građane Izraela da su Sjedinjene Države i dalje posvećene tome da se pobrinu da Iran ne napravi atomsku bombu.\nZapadne zemlje već dugo su zabrinute da je stvarni cilj Teherana da proizvede nuklearno oružje, dok Iran odbacuje te optužbe i insistira da je njegov nuklearni program namenjen proizvodnji struje i korišćenje prilikom medicinskih tretmana.


Održana 9. sednica Skupštine opštine Vrnjačka Banja | Vrnjačka Banja\nYou are here: Home / Vesti / Održana 9. sednica Skupštine opštine Vrnjačka Banja\nOdržana 9. sednica Skupštine opštine Vrnjačka Banja\n14 јуна, 2013 by VB ·\nDeveta redovna sednica Skupštine opštine Vrnjačka Banja počela je razmatranjem Odluke o završnom računu budžeta opštine Vrnjačka Banja za 2012.godinu koju su odbornici jednoglasno usvojili. U nastavku sednice, odbornici su razmatrali predlog Odbora za privredu i društvene delatnosti za dodelu priznanja za 2013. godinu povodom Dana opštine – 14. jula koji je, nakon kraće diskusije, povučen sa dnevnog reda. U nastavku sednice usvojene su odluke o sprovođenju javnih konkursa za imenovanje direktora Javnog preduzeća za obavljanje komunalnih delatnosti “Beli izvor“, Javnog preduzeća za gazdovanje zaštitnim šumama “Borjak“, JP Direkcije za planiranje i izgradnju i Javnog preduzeća za prevoz putnika i transport robe “Novi Autoprevoz“.\nSkupština je usvojila i Odluku o osnivanju Fonda za unapređenje poljoprivrede i ruralni razvoj opštine Vrnjačka Banja, kao i Odluku o izmenama i dopunama Odluke o opštem uređenju Vrnjačke Banje i održavanju javne čistoće parkova, zelenih i rekreacionih površina. Na dnevnom redu današnje sednice našlo se i autentično tumačenje tekstualnog dela Generalnog plana opštine Vrnjačka Banja 2005-2021. godine, kao i Informacija o pokrenutim postupcima za donošenje i izmene urbanističkih planova i donošenje odgovarajućeg akta.\nSkupština opštine je dala saglasnost na Statut MZ Stanišinci i MZ Stanišinci, i usvojila Odluku o davanju saglasnosti na Sporazum o zajedničkim aktivnostima na korišćenju hidroenergetskog potencijala opštine Vrnjačka Banja.\nTakođe su usvojene i Odluka o učešću opštine Vrnjačka Banja na konkursu programa EU EXCHANGE 4, kao i Odluka o usvajanju Sporazuma o izradi prethodne Studije opravdanosti o zajedničkom upravljanju otpadom u regionu gradova i opština. U daljem toku sednice razmatrane su i jednoglasno usvojene Odluka o drugoj dopuni Odluke o načinu finansiranja projekata u skladu sa Zakonom o podsticanju građevinske industrije Republike Srbije u uslovima ekonomske krize, kao i izmena srednjoročnog Programa održavanja, zaštite, razvoja i upravljanja opštinskim i nekategorisanim putevima i ulicama i izgradnja i rekonstrukcija javne rasvete u naselju na području opštine Vrnjačka Banja za 2013. godinu.\nКraj sednice bio je rezervisan ta izbor, imenovanja i odbornička pitanja i odgovore.


Laguna - Bukmarker - „Velika knjiga priča o životinjama“ u prodaji od 22. februara - Knjige o kojima se priča\nOsam novih i lepih priča i poruka o životinjama.\nU ovoj sjajnoj riznici priča naći ćete veoma simpatične životinje i prelepe ilustracije. Svaka priča savršena je da je zajedno čitaju deca i roditelji. Saznaćete kako je prošao lav kad je pozvao zebru kao počasnog gosta na večeru, kako se snalazi kratkovida žirafa koja nije htela da nosi naočare, kako se mali jež spremao za prvi dan u školi i još mnogo zanimljivih događaja. Među osam priča sigurno ćete pronaći onu koja će biti omiljena celoj porodici!\nNa kraju knjige se nalazi poglavlje „Sledeći koraci“ sa pitanjima i igrama koje roditelji ili vaspitači mogu da igraju sa decom.\n„Veliku knjiga priča o životinjama“ možete pronaći od 22. februara u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Da su aktivnosti ljudi najvažniji uzrok klimatskih promena smatra 93 odsto ispitanika, a više od tri četvrtine u potpunosti opovrgava stav da je Srbija jedna od vodećih zemalja u borbi protiv klimatskih promena i smatra da se donosioci odluka ne bave dovoljno klimatskim promenama.\nNaučnim podacima o klimatskim promenama ne veruje 5,4 odsto ispitanika, i zanimljivo je da je među muškarcima (7,6%) dvostruko veći procenat onih koji ne veruju naučnim podacima nego među ženama (3,6%).\nSamo 20 posto ispitanika misli da je vazduh oduvek bio zagađen. S ovim stavom se u potpunosti (54,2%) ili delimično (21,2%) ne slaže skoro tri četvrtine ispitanika.\nČetiri najzastupljenije posledice klimatskih promena koje su najprisutnije u Srbiji, prema mišljenju ispitanika su: zagađenje vazduha (67,1%), porast temperature (58,3%), ekstremni vremenski uslovi (43,8%) i smanjenje kvaliteta i količine vodnih resursa (42,1%). Treba napomenuti da zagađenje vazduha nije posledica klimatskih promena, ali svakako je u direktnoj vezi obzirom da preko 70 posto energije u Srbiji dolazi iz procesa spaljivanja fosilinih goriva.\nTačno 16,2 posto ispitanika je saglasno sa stavom da ništa ne mogu da promene da bi smanjili svoj uticaj na izmenjene klimatske uslove. Primetno je da muški ispitanici (21,3%) pokazuju primetno veći stepen saglasnosti s navedenim stavom u odnosu na ispitanice (12,6%).\nNatura Online (2.11.2021)


Prete raketama, a zapravo neće da ratuju - 08.12.2017, Sputnik Srbija\nPrete raketama, a zapravo neće da ratuju\nDanas se navršava tačno 30 godina od potpisivanja sovjetsko-američkog Sporazuma o likvidaciji raketa srednjeg i malog dometa, ali je, kao nikad pre, aktuelno... 08.12.2017, Sputnik Srbija\n21:31 08.12.2017 (Osveženo: 21:33 08.12.2017)\nDanas se navršava tačno 30 godina od potpisivanja sovjetsko-američkog Sporazuma o likvidaciji raketa srednjeg i malog dometa, ali je, kao nikad pre, aktuelno pitanje da li će taj dokument preživeti do sledeće godišnjice.\nMoskva i Vašington se međusobno optužuju za kršenje tog sporazuma, a Amerikanci čak proučavaju i „vojna rešenja“ za razvoj raketnog sistema srednjeg dometa u slučaju da Rusija naruši Sporazum. SAD su, kako je rekao pomoćnik američkog državnog sekretara Tomas Šenon, spremne da prekinu ovu aktivnost ako se Moskva vrati poštovanju Sporazuma.\nDa Amerika pravi novu raketu saznalo se još u novembru, a Kongres je odobrio i budžet za to. Pominje se suma od 58 miliona dolara za „kontramere“ kao odgovor na navodno rusko kršenje Sporazuma o likvidaciji raketa srednjeg i malog dometa.\nIako u Vašingtonu smatraju da Moskva ne poštuje „duh i slovo“ zakona, ruski stručnjaci kažu da bi trebalo raditi na stabilizaciji političkih odnosa između Ruske Federacije i NATO-a kako bi došlo do balansa interesa.\n8 Decembar 2017, 10:01\nAnalitičari ističu da Rusija poštuje sve međunarodne obaveze, uključujući i one u okviru Sporazuma o likvidaciji raketa srednjeg i malog dometa, čak i u situaciji kada to ne odgovara u potpunosti interesima Rusije.\nMeđutim, mišljenja ruskih analitičara o tome da li će Sporazum nastaviti da „živi“ su podeljena — dok jedni tvrde da postoji realna pretnja da Sporazum bude „srušen“, drugi kažu da je još rano „sahranjivati ga“.\nRuski vojni ekspert Viktor Muharovski smatra da je poverenje između Moskve i Vašingtona „poljuljano“, ali je ubeđen da se nijednoj strani ne žuri da izađe iz tog Sporazuma.\n„Ne vidi se preterana želja ni Rusije ni SAD da izađu iz tog sporazuma u doglednoj budućnosti, ali se uprkos tome nastavljaju međusobna optuživanja. SAD optužuju Rusiju da razvija nove krstareće rakete, a takođe i interkontinentalnu balističku raketu, koja navodno ima domet koji potpada pod taj sporazum. Rusija, s druge strane, kritikuje SAD zbog kopnenih PRO sistema u Evropi, koji se mogu opremiti krstarećim raketama, a takođe i povodom američkih bespilotnih letelica, koje se po ’slovu‘ dogovora smatraju krstarećim raketama. Međutim, još ne postoje realni dokazi da se Rusija i SAD zaista spremaju da izađu iz tog sporazuma. Između ostalog, prema tom dokumentu, strane su obavezne da jedna drugu obaveste šest meseci ranije ako reše da jednostrano prekinu taj sporazum“, kaže za Sputnjik Murahovski.\nZvanična Moskva stalno ističe da je ozbiljno zabrinuta zbog toga što SAD koriste neargumentovane podatke o sporazumu kao izgovor za kampanju o mogućim kontramerama protiv Rusije.\nRuske vlasti su u više navrata potvrdile svoju posvećenost obavezama iz tog sporazuma i isticale su da nije bilo nikakvih kršenja s ruske strane.\n2 Mart 2016, 15:43\nS druge strane, zamenik ministra spoljnih poslova Rusije Sergej Rjabkov smatra da raspoređivanje univerzalnih sistema „Egis ašor“ u Poljskoj 2018. godine ozbiljno narušava Sporazum o likvidaciji raketa.\nOn je, podsećajući na reči ruskog predsednika Vladimira Putina, potvrdio da bi svaki potez SAD koji je usmeren na rušenje Sporazuma izazvao „munjevit i recipročan“ odgovor Rusije, ali je istovremeno dodao da je „preuranjeno i kontraproduktivno“ sada govoriti o konkretnim merama.\nTo bi, prema njegovim rečima, značilo da se „voda tera na vodenicu onih koji traže izgovore i povode da okrive Rusiju da podriva režim kontrole naoružanja“.\nPodsetimo, Sporazum o likvidaciji raketa srednjeg i malog dometa između SSSR-a i SAD potpisan je u Vašingtonu 8. decembra 1987. Potpisali su ga lideri dve zemlje — Mihail Gorbačov i Ronald Regan. Strane su se obavezale da neće proizvoditi, da neće vršiti testiranja i da neće postavljati balističke krstareće rakete srednjeg i malog dometa. Taj dokument je postao jedan od glavnih sporazuma u oblasti razoružavanja.


BTC $48.220 +2,17%\nETH $3.427 +0,70%\nBCH $628 +1,34%\nEOS $5,42 +3,92%\nVeličina japanskog bitkoin tržišta premašuje veličinu kineskog i tržišta Sjedinjenih Američkih Država. Japansko tržište je preteklo dva najveća tržišta sa dnevnim obimom trgovine od 135 miliona dolara i preko 50 procenata udela u ukupnom svetskom tržištu.\nČitav niz faktora doprinelo je da rast bude impozantan. Međutim, nakon pažljivog razmatranja velikih događaja koji su se desili u 2016., uvođenje zdravih, praktičnih propisa japanske vlade mogu imati najjači uticaj na rast japanske bitkoin industrije.\nJapansko ekonomsko čudo 2.0\nTokom poslednjih nekoliko meseci, Cointelegraph je omogućio dobru pokrivenost članaka koji se odnose na razvoj japanskog bitkoin tržišta. U maju prošle godine, japanski Tajms je preneo da je vlada u Japanu odobrila skup mera koji garantuju bitkoinu i drugim virtualnim valutama isti legitimitet kao novcu.\nU to vreme, specijalista za virtuelne valute i advokat Law SO Saito rekao je za Cointelegraph:\n“Mislim da će novi zakon omogućiti bolje prihvatanje bitkoina i ostalih virtualnih valuta. Neke od glavnih finansijskih institucija, investitori i marketinške agencije su se premišljale da li da podrže bitkoin. Razlog za to premišljanje je bila neregulisanost bitkoina i njegova priroda, koja je uvek bila nesigurn, zbog čega neki još uvek imaju loš utisak o bitkoinu.”\nOd tada, usvajanje bitkoina od strane japanskih trgovaca je ekponencijalno poraslo i vodeće japanske bitkoin menjačnice, kao što je bitFlyer, su obezbedile 27 miliona dolara u jednom krugu finansiranja, seriji C koju vodi SBI Investement, koja je investiciono krilo “SBI Group”.\nU jednom intervju, direktor bitfyer-a Juzo Kano je izjavio da su investitori uključujući tu i SBI Group puno razmišljali o povećanim obimima trgovanja na menjačnicama, potencijalu japanskog bitkoin tržišta i strategiji kompanija u aktivnom gledanju na razvoj Blokčein tehonologije u cilju poboljšanja japanske fintech industrije.\nNekoliko meseci nakon Serije C finansijske runde, bitFlyer je obezbedio još jednu investiciju od 1,75 miliona od Mizuho Financial Group, Sumitomo Mitsui Financial Group, Mitsubishi UFJ Financial Group i Dai-ichi Life Insurance, da bi proširio poslovanje menjačnica.\nBitFyler je podigao preko 30 miliona dolara ukupnih investicija što je omogućilo da se kompanija sa visokim nivoom finansijske stabilnosti i fleksibilnosti fokusira na razvoj proizvoda i proširivanje svoje baze korisnika. Prava zasluga ovih multi milionskih investicija je partnerstvo između bitFlyer-a i vodećih industrijskih kompanija u Japanu koje podržavaju razmenu sa jasnom vizijom i regulatornom strategijom.\nZaključak je taj da je bitFlyer preuzeo kinesko i američko bitkoin tržište. Trenutno, bitFlyer kontroliše preko 60 procenata japanske bitkoin berze i obrađuje blizu 80 miliona dolara u trgovinama na dnevnoj bazi.


„Šarli ebdo“: Ubica je još tu - 04.01.2016, Sputnik Srbija\nFrancuski satirični nedeljnik „Šarli ebdo“ obeležiće godišnjicu napada na sedište časopisa naslovnom stranicom na kojoj je prikazan čovek sa bradom koji... 04.01.2016, Sputnik Srbija\nšarli ebdo, vesti, evropa\n14:45 04.01.2016 (Osveženo: 19:47 04.01.2016)\nMilion primeraka specijalnog izdanja naći će se na kioscima u sredu, a desetine hiljada će biti distribuirano u SAD.\nZa napad 7. januara 2015. godine u kome je ubijeno 12 ljudi odgovornost je preuzeo ogranak Al Kaide na Arabijskom poluostrvu, a prostorije časopisa su prethodno bombardovane i 2011. godine, posle čega je „Šarli ebdo“ promenio adresu.\nZaposleni su pod policijskom zaštitom još od 2006. godine, kada je časopis objavio karikature proroka Muhameda.\n19 Novembar 2015, 17:37\nU specijalnom izdanju koje izlazi u sredu biće objavljena kolekcija karikatura petorice umetnika lista ubijenih u napadu 2015. godine, kao i nekoliko spoljnih saradnika.\nKarikatursista Loren Suriso, koji je preuzeo rukovođenje časopisom posle napada, napisao je i ljutiti uvodnik u odbranu sekularizma u kome osuđuje one koji su „brutalizovani Kuranom“ i one koji žele smrt časopisa zato što se usuđuje da se „smeje religioznima“.\nMesec dana pre napada „Šarli ebdo“ je bio na ivici gašenja, ali je potom dobio velike donacije, a prvo izdanje posle napada je prodato u 200.000 primeraka.


NAJBOGATIJI U MINUSU 8 MILIJARDI: Ogromni gubici usled pandemije uticali i na prelazni rok | Novosti.rs\nIzveštaj pokazuje da je četiri milijarde evra izgubljeno zbog neprodatih ulaznica, 2,7 milijardi evra od sponzorskih ugovora i 1,4 milijarde evra na osnovu prihoda od emitovanja.\nVeliki gubici su se odrazili i na zimski prelazni rok, pri čemu je potrošnja u januaru pala za 56 posto u odnosu na prošlu godinu.\nLetnji prelazni rok 2020. godine je zabeležio pad od 39 posto u odnosu na 2019.\nUEFA navodi da su neophodne reforme pravila finansijskog fer-pleja i da se takse i zarade od transfera moraju svesti na prihvatljiv nivo.\nTakođe, u izveštaju evropske kuće fudbala pominje se i takozvana Superliga, koja bi prema njima imala loš uticaj na evropski fudbal iz sportske, emocionalne i finansijske perspektive.\nSport fudbal UEFA finansijski fer plej Superliga evrope korona vesti prelazni rok Transfer


Saradnja M&I Systems Co sa američkom kompanijom DocDep - Vojvodina ICT Cluster\nSaradnja M&I Systems Co sa američkom kompanijom DocDep\nJasna Komatovic , 14. aprila 2016.\nM&I Systems, Co koja posluje u oblasti poslovnog konsaltinga i informacionog inžinjeringa potpisala je ugovor o strateškoj saradnji sa američkom kompanijom DocDep. Ovom saradnjom udružiće se finansijska i pre svega kadrovska snaga obe kompanije sa ciljem da se obezbedi podrška i razvoj proizvoda.\nDa bi ispratila svetske trendove i bila u toku sa aktuelnim poslovnim dešavanjima u svetu, kompanija M&I Systems već dugi niz godina ostvaruje internacionalnu saradnju sa svetski poznatim kompanijama kao što su Professional Trading Solutions (PTS) i Lightspeed.\nPartneri M&I Systems su svetski lideri u oblasti softvera i informacionih tehnologija kao što su Microsoft, IBM, SAP i Software AG. Rezultat višegodišnjeg partnerstva sa ovim kompanijama, koji predstavljaju globalne lidere, su inovativna rešenja i proizvodi kao i kreiranje i razvoj najnaprednijih informacionih tehnologija čime obezbeđujemo zadovoljstvo naših klijenata. Saradnja koja je ostvarena sa DocDep-om predstavlja samo jednu lestvicu više u uspostavljanju internacionalne saradnje i dovođenju svetskih trendova u Srbiju.\n„Radujemo se saradnji sa M&I Systems. Veoma iskusan i posvećen tim programera, poject menadžera i analitičara koji će nam omogućiti da ostvarimo kontinuirani razvoj i podršku DocDep-a. Tokom naše posete Srbiji i M&I Systems imali smo priliku da svakodnevno radimo sa članovima tima i uverimo se u reputaciju koja ih prati. Ovo partnerstvo će omogućiti DocDep-u da unapredi svoje poslovanje i uvede unapređenja i nove mogućnosti za naše postojeće i potencijalne klijente.„\nRadford Laney, Infrastructure & Co-Founder of DocDep\nSoftware-as-a-Service (SaaS) ili softver kao usluga rešenja DocDep-a omogućavaju poboljšan i efikasniji tok posla, sigurnu razmenu dokumenata i pregled informacija za kompanije i njihove stejkholdere. Kao alternativa sistemu čuvanja podataka u email folderima ili papiri koji se nalaze u folderima na raznim lokacijama, koji je odavno prevaziđen, obezbeđen je sveobuhvatan pregled za kompanije. SaaS aplikativno rešenje je dostupno korisnicima u cloud-u, pri čemu je mogući pristupiti aplikacijama sa bilo kog pretraživača u bilo kom trenutku.\nČlanak u celosti možete pročitati na ovom linku → M&I Systems, Co / Vesti.\nPrevious Post (p) Agile Serbia Konferencija – 5 razloga ZA, nijedan protiv\nNext Post (n) Bilten: April, 2016\nJasna Komatovic 2016-04-14T22:33:55+02:00


Dan Save 2019 – Dete – zaštitnik planete\nProjekat koji će uvek imati posebno (prvo) mesto u istoriji udruženja Dete – zaštitnik planete je „Dan Save 2019“.\nRealizovan je u periodu od 13. maja do 1. juna 2019. godine i imao je više segmenata:\nLikovni konkurs „Moja reka“ o kome više možete pročitati ovde.\nSerijal edukativnih tekstova i materijala za rad sa decom na temu reke Save koje možete pregledati ovde.\nRadionice u vrtiću za decu starijih i predškolskih grupa o kojima možete pročitati dalje u tekstu.\nU okviru projekta „Dan Save“ u periodu od 27. do 31. maja 2019. godine realizovane su edukativne radionice u vrtiću „Duško Radović“ u Beogradu (PU Rakovica).\nU radionicama je učestvovalo više od 200 dece starijih i predškolskih grupa. Razgovarali smo o rekama – kako nastaju, kako izgledaju u gornjem toku, a kako u donjem, ko živi u reci ili oko nje, radili radni listić, bojili. Prisećali smo se doživljaja sa reka i diskutovali o tome koji su sve načini na koje ljudi koriste reke i koliko su nam reke važne. Tokom priče o upotrebi vode sama se nametnula naša treća tema, a to je zagađenje i zaštita od zagađenja.\nVaspitači su naš program veoma dobro ocenili na evaluacionim upitnicima, a grupe su dobile diplome za uspešno učešće u programu.\nCentralna manifestacija je održana poslednjeg dana u dvorištu vrtića. Ovaj događaj je organizovan u formi radionice zabavnog karaktera, sa istaknutim timskim radom. Deca su sa vaspitačima i edukatorom od aluminijumske folije pravila rečno korito, a zatim su grupe radile svaka svoj zadatak koji su im dodelile zlatne ribice. Kada je završeno pravljenje korita i izvršeni zadaci, puštena je voda i dobili smo našu „reku“. Deca su bila izuzetno zadovoljna jer su ceo proces sami izvodili uz malu pomoć vaspitača i edukatora. Na kraju su dodeljene zahvalnice Dečijem vrtiću „Duško Radović“ i Predškolskoj ustanovi „Rakovica“ za saradnju i učešće u projektu „Dan Save“.\nUdruženje Dete – zaštitnik planete javilo se po konkursu Ministarstva poljoprivrede, šumarstva i vodoprivrede – Republičke direkcije za vode. Na osnovu Odluke o dodeli sredstava budžetskog Fonda za vode R. Srbije i o načinu raspodele tih sredstava udruženju su dodeljena sredstva za realizaciju projekta „Dan Save“. Ugovor je potpisan 10.05.2019. godine i odmah se pristupilo realizaciji. Sve aktivnosti su realizovane prema Planiranom programu, dostavljenom u prijavi.


Ministar i direktor održali prošireni Kolegijum\nDatum objave: 26.12.2017 14:51 | Autor: UP\nMinistar unutrašnjih poslova Mevludin Nuhodžić i direktor Uprave policije MUP-a Slavko Stojanović održali su danas redovni prošireni Kolegijum Uprave policije MUP-a u policijskom kampu na Zlatici. Proširenom kolegijumu su prisustvovali najbliži saradnici ministra i direktora i rukovodioci i starješine policije u sjedištu Uprave policije MUP-a i organizacionih jedinica na terenu.\nNa proširenom Kolegijumu sagledani su rezultati rada Uprave policije od početka 2017. godine, a takođe tema su bili i tehničko – kadrovska opremljenost policijske organizacije.\nMinistar unutrašnjih poslova Mevludin Nuhodžić kazao je da je zadovoljan radom policije u ovoj godini jer su rezultati rada po svim linijama policijskog angažovanja bili dobri. Zajedničko angažovanje i sadejstvo policijskih organizacionih jedinica doprinijeli su porastu stepena povjerenja u policiju, koje se dodatno može jačati još neposrednijom i boljom saradnjom sa građanima. Policija je bila na nivou zadatka, ocijenio je ministar, kako u kompleksnim i složenim situacijama tako i u poslovima iz svoje nadležnosti vezano sa spoljnopolitičke uspjehe naše države a koji se tiču članstva Crne Gore u NATO i posjete potpredsjednika SAD-a Majka Pensa Crnoj Gori kao i drugih visokih zvaničnika iz inostranstva. Trend dobrih rezultata se mora nastaviti i u narednom periodu, a oni mogu biti još bolji uz maksimalno angažovanje službe shodno prioritetima među kojima su najvažniji borba protiv organizovanog kriminala. Policija će u tim naporima, uz očuvanje i jačanje integriteta, imati podršku ministra u radu i djelovanju, kao i u poboljšanju materijalno – tehničkih uslova i opremljenosti kako bi taj rad bio u skladu sa savremenim standardima.\nDirektor Uprave policijen Slavko Stojanović je kazao da je policija u godini punoj bezbjednosnih izazova pokazala spremnost i sposobnost da očuva mir, riješi teška krivična djela i predano radi na prevenciji kriminaliteta. Direktor je ocijenio da su rezultati rada u svim sektorima ovoj godini bili dobri, ali da borba protiv organizovanog kriminala koja se nastavlja u narednoj godini mora biti intenzivirana, uz pojačani operativni rad na terenu. Rješavanje najtežih krivičnih djela, među kojima su i djela protiv života i tijela, takođe ostaje prioritet u radu, a posebno ona koja su nastala kao posljedica sukoba organizovanih kriminalnih grupa. Direktor je konstatovao da ima pomaka u rasvjetljavanju pojedinih ubistava počinjenih u prethodnom periodu, te kazao da se na rješavanju ovih krivičnih djela mora raditi svakodnevno, kako bi se došlo do kvalitetno materijalizovanih dokaza za procesuiranje. Takođe, direktor je kazao da osim represije i preventivnih aktivnosti važan segmet u borbi protiv OKG igra i postupak ispitivanja porijekla imovine članova OKG i bezbjednosno interesantnih lica. Budući da organizovani kriminal ne poznaje granice, operativna i kvalitetna međunarodna policijska saradnja, koja je igrala značajnu ulogu na rasvjetljavanju nekoliko teških krivičnih djela, treba da bude nastavljena u istom intenzitetu, kako bi rezultati rada i napora koje ulaže policija bili u što skorije vrijeme vidljivi i valorizovani.\nNa kraju proširenog Kolegijuma su usvojeni zaključci o konkretnim aktivnostima radi sprovođenja prioritetnih i drugih policijskih poslova i zadataka u narednom periodu.


BioSense accelerator će biti realizovan od oktobra do decembra u okviru ANTARES projekta.\nOvaj program je namenjen domaćim tehnološko-inovativnim kompanijama, koje svoj rad baziraju u sektoru poljoprivrede i hrane.\nBioSense Accelerator će kroz edukaciju, intenzivne treninge i lično mentorstvo, pružiti mogućnost domaćim IT preduzetnicima, startapima i malim preduzećima da kroz razvoj novih rešenja, kao i unapređenje postojećih, doprinesu digitalizaciji poljoprivrede.\nOvaj program ima za cilj da domaćim startapima obezbedi pristup i omogući rad sa vodećim ljudima u biznisu, kao i stručnjacima na tržišnom i tehnološkom polju.\nU programu će učestovati deset startapa, koji će kroz nedeljne radionice, kao i kroz tematske nastupe i druga dešavanja, koja će držati stručnjaci i preduzetnici sa iskustvom, sticati iskustva i znanja koji će im omogućiti da testiraju održivost i izvodljivost svoje poslovne ideje i digitalnih rešenja.\nProgram će okupiti više od 20 mentora — eksperata iz zemlje i inostranstva, ljudi sa ekspertizom, iskustvom, kontaktima i idejama.\nPored mentorstva, timovi koji pokažu najviše spremnosti da razviju svoju poslovnu ideju, imaće i naučnu podršku Instituta BioSense u smislu prenošenja znanja, a po potrebi, biće im dostupna i naučno-istraživačka oprema Instituta BioSense, neophodna za razvoj digitalnih proizvoda.\nPravo učešća u BioSense Accelerator-u imaju startapi koji ispunjavaju sledeće uslove:\nImaju već oformljen tim, razrađenu ideju i jasan početni biznis plan.\nBave se razvojem i primenom inovacija i IT rešenja za poljoprivredu i prehrambeni sektor.\nRešavaju realan problem na tržištu tako što rade na unapređenju već postojećih rešenja ili digitalizaciji prethodnih analognih rešenja.\nSvi zainteresovani startapi mogu da se prijave do 1. septembra popunjavanjem formulara na http://accelerator.biosense.rs/application/\nIzvor: Poljosfera i Koordinaciono telo


4 načina kako hranom povećati nivo testosterona - Body.ba\nNa prirodnu proizvodnju testosterona utječe niz faktora koje je do određene mjere moguće kontrolisati. Među njima su način života, fizička aktivnost, prehrana i stres koji se svakodnevno proživljava. Osim toga, na smanjen nivo testosterona može utjecati zagađenje okoliša, pušenje (aktivno i pasivno), alkohol i ekstremno niskokalorijska dijeta.\nStudije potvrđuju da na poboljšanje nivoa testosterona u organizmu se može utjecati već i u razdoblju od 4 sedmice nakon uvođenja nekih promjena u prehrani. Naime, postoje namirnice koje pomažu u pojačanju prirodne proizvodnje ovog iznimno važnog hormona. Donosimo 4 sastojka koji, ako ih se unese u određenoj količini, potiču pojačanu prirodnu proizvodnju testosterona:


Pad prometa turističkih agencija u Srbiji - BizMag\nNaslovna Region Pad prometa turističkih agencija u Srbiji\nPad prometa turističkih agencija u Srbiji\nTurističke agencije i rent-a-kar kompanije u Srbiji ove godine zabilježile su gubitke veće od 100 miliona eura, a pad prometa je premašio 90 odsto, rekao je direktor Nacionalne asocijacije turističkih agencija Srbije /JUTA/ Aleksandar Seničić.\nSeničić je naveo da su Svjetski dan turizma dočekali u katastrofalnoj situaciji, da je stanje u ovoj oblasti toliko dramatično da postoji bojazan da će, ukoliko ne stigne pomoć od države, morati da otpuste zaposlene krajem oktobra.\nPrema osnovnom vladinom programu pomoći, do tada je rok da se radnici zadrže.\nSeničić je naveo da je nekim drugim segmentima turističke privrede kao što je hotelijerstvo pružena pomoć, ali da “država nije prepoznala” agencije i rent-a-kar kompanije.\nKao dodatni problem, Seničić je za Tanjug naveo to što 1. oktobra turističkim agencijama ističu licence za rad.\nDa bi mogli da apliciraju za nove, Senčić je pojasnio da prema zakonu moraju da imaju garanciju putovanja koja se vadi ili kao polisa osiguranja ili bankarska garancija.\nPrema njegovim riječima, kod narednog ministarstva turizma insistiraće na pomoći pri bilateralnim dogovorima sa najznačajnijim turističkim destinacijama kao što su Grčka, Crna Gora, Bugarska, Španija, Italija, Turska, te da se unaprijed dogovore protokoli putovanja.\nPrijašnji nasloviUpućen upitnik EU o izvozu bh. mesa\nIdući nasloviNove investicije u opštini koja nema nezaposlenih\nDomaća IT kompanija NSoft otvorila ured u Maglaju\nBijeljinska fabrika “Žitopromet” došla do stečaja


Na Tehnološkom fakultetu u Zvorniku promovisano 36 inženjera i tri mastera - Zvornicki.ba\nNa Tehnološkom fakultetu u Zvorniku održana je svečana akademija povodom 26 godina od osnivanja ove visokoškolske ustanove, na kojoj su promovisana tri mastera i 36 diplomiranih inženjera.\nAkademiji je prisustvovao rektor Unverziteta Istočno Sarajevo Milan Кulić, gradonačelnik i zamjenik gradonačelnika Zvornika Zoran Stevanovič i Bojan Ivanović, te mnogobrojni gosti iz privrede i nauke.\nDekan Tehnološkog fakulteta Miladin Gligorić rekao je da su promovisani inženjeri tehnologije hemijskog i prehrambenog smjera, te profesori biologije, kao i tri mastera koji su u prošloj školskoj godini završili drugi ciklus studija.\n– Na Tehnološkom fakultetu u Zvorniku u proteklom periodu je više od 400 studenata steklo diplome inženjera, oko 40 doktoriralo i magistriralo po starim programima, dok je oko 35 studenata završilo master studije – rekao je Gligorić obraćajući se na svečanoj akademiji.\nOn je naglasio da je ova visokoškolska ustanova značajan činilac obrazovanja i školovanja mladih ljudi koji se nalaze u privredi ove regije, Republike Srpske i šire.\nGligorić je dodao da su promovisana i dva studenta, od kojih jedan ima prosjek ocjena 10, dok drugi među desetkama ima samo jednu devetku.\n– Imati na Tehnološkom fakultet sve desetke je veoma složen proces učenja, treba uložiti dosta rada i napora, te imati sklonosti za tehničke nauke da bi se ostvario takav prosjek – rekao je Gligorić.\nRektor Кulić izrazio je zadovoljstvo što prisustvuje svečanosti na Tehnološkom fakultetu koji je sa još nekoliko fakulteta učinio mnogo na prepoznatljivosti Univerziteta Istočno Sarajevo, odnosno na njegovoj internacionalizaciji.\n– To se, prije svega, odnosi na veliki broj objavljenih radova u međunarodnim časopisima i velikom broju projekata u kojima učestvuju nastavnici i saradnici ovog fakultata – rekao je Кulić.\nOn je izrazio očekivanja da će i drugi fakluteti u narednom periodu krenuti ovim putem, jer se to uklapa u strategiju razvoja Univerziteta Istočno Sarajevo.\nGradonačelnik Stevanović je pozdravio diplomirane inženjere, poželio im dalje napredovanje u struci, dobro zdravlje i razvoj porodice, dodavši da su oni budući nosioci razvoja privrede, grada i Republike Srpske.\n– Gradska uprava Zvornik uvijek će stajati iza ove visokškolske ustanove i podržavati njen dalji razvoj i napredak, a sve u cilju obrazovanja mladih ljudi koji su budućnost Republike Srpske – rekao je Stevanović.\nTagged gradoncalenik, obrazovanje, Promocija, Tehnoloski fakultet, tehnoloski fakultet zvornik, univerzitet u istocnom sarajevu, Zoran Stevanović\nPrevSejo Salihović ne želi u trenere, ima drugačije planove\nNextPočelo zimsko računanje vremena: Pročitajte razloge zašto pomjeramo kazaljke sat vremena unazad


Novi Sad, 16. April 2014. PR Objave: Saopštenje -\nU Novom Sadu, na čuvenom SPENS-u, u sredu 16. aprila 2014. godine, sa početkom u 20.00 časova, uz podršku kompanije HEINEKEN u Srbiji, kroz brend Amstel Premium Pilsener, održaće se dugo očekivani koncert grupe "Parni valjak". U susret koncertu koji će predstaviti novo i jedinstveno iskustvo uživanja u dobroj muzici, uz proverene vrednosti, za zaposlene i predstavnike medija, organizovano je druženje sa članovima benda na mestu gde nastaje Amstel - u pivari u Novom Sadu.\n"Presrećni smo kad god smo u prilici da iznenadimo i oduševimo publiku na nesvakidašnji način, a danas smo uz podršku Amstela baš to i uradili. Spremni smo za nesvakidašnji događaj koji očekuje one koji dođu 16. aprila na SPENS. Novi Sad je uvek bio mesto u koje se rado vraćamo. Postoji neki vojvođanski senzibilitet koji razumemo, a fanovi to osećaju.", izjavio je tokom susreta Aki, frontmen "Parnog valjka".\n"Amstel je poznat po tome da donosi zvuk nove zabave u grad. Imamo izuzetno iskustvo sa koncerta u Beogradu i znamo da će tako biti i sada. Pozivamo sve Novosađane i drage goste da nam se pridruže u odgovornom uživanju u dobroj muzici i kvalitetnom pivu.", rekao je Marko Stojiljković, Amstel brend menadžer.\nKoncert u Novom Sadu deo je nacionalne turneje pod nazivom "Sound of Amstel" koja se organizuje uz podršku kompanije HEINEKEN i brenda Amstel Premium Pilsener.\nAmstel Premium Pilsener - Od kada su ga prvi put napravili, u Amsterdamu 1870, Amstel pivari uvek su koristili svo potrebno vreme i iskustvo kako bi stvorili pivo vrhunskog kvaliteta. Amstel Premium Pilsener, proizvodi se laganim procesom, kako bi se osigurao osvežavajuće izbalansiran, bogat ukus.\nnovi sad, koncert, heineken, amstel, parni valjak


Одликовање Џонију Депу 15. фебруара за поштовање Србије (ВИДЕО)\nHomeDRUŠTVOOdlikovanje Džoniju Depu 15. februara za poštovanje Srbije (VIDEO)\nPredsednik Aleksandar Vučić najavio je danas da će na Dan državnosti Srbije, 15. februara, odlikovati glumca Džonija Depa u znak zahvalnosti za poštovanje koje ukazuje Srbiji, kao i zbog brojnih projekata koji u našoj zemlji zapošljavaju veliki broj mladih ljudi.\nDep je u susretu sa predsednikom rekao da je počastvovan odlukom da bude nagrađen ordenom za zasluge i da će 15. februara ponovo doći u Beograd na svečanu ceremoniju, saopštila je pres služba predsednika Republike.\n„Biće mi velika čast da dođem u Srbiju 15. februara i prisustvujem svečanoj ceremoniji. Nastaviću da radim na promociji vaše divne zemlje“, istakao je Dep i zahvalio predsedniku Vučiću na ukazanoj časti.\n„Proizvodnja ovakvog serijala nije važna samo za Iervolino Studios i Archangel Digital Studios, koji su partnerski izneli ovaj projekat, već i za srpsku kreativnu industriju, kao i za promociju naše zemlje u svetu“, istakao je Vučić.\nSerijal je kreiran u studiju za proizvodnju animiranih sadržaja Iervolino Studios Andrea Jervolina i Monike Bakardi, osnivača matične kompanije Iervolino&Lady Bacardi Entertainment (ILBE), a produkciju potpisuje Archangel Digital Studios (ADS) Miloša Bikovića, saopštila je pres služba predsednika.\n„Srbija je jedno od najinspirativnijih tržišta na kojima ILBE posluje. Proizvodnja Puffins Impossible serijala je dokaz da imamo sposoban i posvećen tim spreman za projekte svetskog ranga. Otvorili smo čitav sektor posvećen postprodukciji i vizuelnim efektima, te naši planovi idu dalje od proizvodnje animiranih sadržaja. Naš cilj je da Srbija postane Holivud“, rekla je Monika Bakardi, suosnivačica kompanije Iervolino and Lady Bacardi Entertainment i Iervolino Studios.\n„Hvala na svemu što činiš za promociju Srbije“\n„Hvala dragi Džoni na svemu što činiš za promociju Srbije“, napisao je Vučić na svom nalogu na Instagramu „buducnostsrbijeav“, na kojem je objavio i fotografije s holivudskim glumcem.\nPrethodno je Vučić objavio snimak susreta sa Depom, koji je ranije danas doputovao u Beograd povodom promocije prvog animiranog serijala „Pafini“, proizvedenog u Srbiji.\n„Dobrodošli u Srbiju“, napisao je Vučić ispod snimka.\nVučić dobio poklon – figuru ptice u odelu pirata\nPredsednik Srbije Aleksandar Vučić objavio je danas da je počastvovan dolaskom u Srbiju holivudskog glumca Džonija Depa, od kojeg je dobio na poklon figuru ptice u odelu pirata, što je asocijacija na njegovu ulogu Džeka Speroa u filmu „Pirati s Kariba“.\n„Počastvovan dolaskom Džonija Depa u našu zemlju, posebno sam mu zahvalan na divnom poklonu, Silent Sparrow, koji sam dobio“, naveo je Vučcić na Instagram nalogu „buducnostsrbijeav“.\nPredsednik Srbije se našalio da je njegov glavni utisak to što, kako je naveo, nikada u poslednjih deset godina nije video „takvu marljivost i posvećenost svih dama“ u njegovom kabinetu, i napravio aluziju da su se doterale „Kao nikada do sada, a ja sam siguran da je to samo zbog mene, a nikako zbog Džonija Depa“.


Selidbe Beograd, jeftine, pakovanje, kombi i kamionski prevoz: Kombi selidbe\nSelidbe u Beograd, 00-24h, brza i efikasna usluga, selidbe kombijem\nNaša agencija za selidbe Smart Move nudi efikasne kombi selidbe. Nudimo najniže cene za kombi selidbe u gradu. Iskustvo, kvalitet i pristupačne cene principi su poslovanja naše firme za kombi selidbe.\nIskusna i proverena agencija za selidbe\nUkoliko vam je nepohodan pouzdan saradnik koji će vam pomoći da sprovedete u delo svoje selidbe, na pravom ste mestu. Obratite se našoj firmi za selidbe Smart Move, a mi vam garantujemo bezbedan i brz transport i pakovanje vaših stvari za selidbe kombijem. Dugogodišnje postojanje na tržištu i veliki broj uspešnih kombi selidbi naše su bitne karakteristike.\nUvežbana ekipa radnika za kombi selidbe\nMožemo se pohvaliti i dugogodišnjom saradnjom sa našim zaposlenim radnicima. Oni su dobro pripremljena i uigrana grupa spretnih i snalažljivih ljudi koji će sa lakoćom demontirati, spakovati, prevesti i ponovo montirati vaše stvari kod selidbe. Posvećenost poslu, briga o klijentima i njihovim stvarima, kao i uspešno obavljene selidbe glavni su zadaci nas i naših zaposlenih.\nPosedujemo veoma kvalitetan vozni park. Na raspolaganju su nam kamioni i kombi koje angažujemo u zavisnosti od tipa selidbe koji je neophodno sprovesti. Kombi selidbe su najtraženije u poslednje vreme, budući da su ljudi primorani da često zbog posla menjaju svoje prebivalište ili pak sele stvari iz kancelarije za šta su selidbe adekvatna način prevoza. Kombi selidbe sa nama su potpuno sigurne i brze, jer vozila prolaze kontrolu tehničke ispravnosti pre svakog početka selidbe.\nNajjeftinije kombi selidbe u gradu\nNiski troškovi poslovanja, dobro poznavanje puteva i ekonomično pakovanje stvari omogućili su nam da cene selidbe dovedemo na minimalni iznos. Jeftine kombi selide osobina su po kojoj se naša firma znatno razlikuje od konkurencije. Svojim klijentima pomažemo i nudeći mogućnost besplatne procene cene selidbe. U bilo koje vreme i bez ikakve obaveze nam se možete obratiti, reći o kakvoj je selidbi reč, a mi ćemo vam ponuditi korektnu i nisku cenu za kombi selidbe.\nPozovite odmah 062 242 282 i uverite se u kvalitet i brzinu poslovanja naše agencije za sve usluge selidbe, ili popunite formular na kontakt strani.


► Novi sukobi u Libiji, Haftarove snage napreduju ka zapadu\nTime je dodatno urušen sporazum dve strane o primirju, postignut ranije ovog meseca uz posredovanje Rusije i Turske.\nSukobi su izbili nekoliko sati pošto su Ujedinjene nacije osudile "kontinuirana teška kršenja" embarga na isporuku oružja zaraćenim stranama u Libiji, od nekoliko zemalja čiji nazivi nisu navedeni.\nTa kršenja su u suprotnosti s obećanjima velikih sila da će poštovati embargo na isporuku oružja, datim na prošlonedeljnoj konferenciji o Libiji u Berlinu.\nLibija, zemlja koja je po rezervama nafte deveta na svetu i prva u Africi, podeljena je između dve rivalske vlade, od kojih je svaka podržana od više naoružanih formacija i stranih država.\nSlaba, ali međunarodno priznata vlada Fajeza Saradža u Tripoliju podržana je od Turske, i u manjoj meri od Katara i Italije.\nNjoj suprotstavljena, pobunjenička vlada u Bengaziju, koju predstavlja moćni komandant Halifa Haftar, kontroliše istok i veći deo juga zemlje i ima podršku Ujedinjenih Arapskih Emirata i Egipta, ali i Francuske i Rusije.\nPrema jedinicama povezanim s vladom u Tripoliju, Haftarove snage su napredovale oko 120 kilometara istočne od Misrate, i došle blizu grada Abugrejn.\nTe jedinice su navele da sukobi i dalje traju na periferiji Abugrejna.\nS druge strane, jedan zvaničnik Haftarovih snaga rekao je da su one preuzele kontrolu nad dva mesta, Kadaheja i Vadi Zamzam, na putu ka Abugrejnu.\nMisrata je drugi po veličini grad u Libiji i uporište je formacija koje su imale veliku važnost u vladinoj odbrani Tripolija od ofanzive Haftarovih snaga, započete u aprilu.


VestiEpidemiološka situacija na teritoriji Timočke Krajine – 24.08.2020.\n24/08/2020 | 22:40\nEpidemiološka situacija na teritoriji Timočke Krajine – ponedeljak, 24.08.2020.\nOd početka pandemije korona virusa do 23. avgusta na teritoriji opštine Knjaževac ukupno je evidentirano 258 inficiranih osoba, saopštio je Zavod za javno zdravlje „Timok” Zaječar.\nDo sada je urađeno 2.311 testova, rezultati su gotovi za 2.279, za 32 još uvek nisu, a u 51 slučaju neophodno je ponoviti testiranje.\nU odnosu na podatke saopštene u petak, broj zaraženih povećan je za pet – radi se o četiri osobe ženskog i jednoj muškog pola, starosti od 26 do 65 godina.\nNa području knjaževačke opštine pod zdravstveni nadzor stavljeno je 639 osoba, a od korona virusa do sada su izlečena 162 pacijenta, dodaje se u izveštaju Zavoda za javno zdravlje „Timok” Zaječar.\nNa osnovu rezultata testova koji su u Zdravstveni centar „Kladovo” pristigli tokom vikenda na području opštine Kladovo nije potvrđen novi slučaj zaraze od korona virusa.\nU Izveštaju se navodi da su rezultati drugog kontrolnog testa na korona virus negativni za šest osoba, pa je broj oporavljenih povećan na 135 lica.\nU opštini Kladovo od početka epidemije do danas virus COVID-19 potvrđen je kod 154 osobe, aktivno pozitivno je 16 lica uglavnom sa lakšom kliničkom slikom, dok su nažalost preminula tri pacijenta.\nPrethodni članakPU Zaječar: Stariji muškarac se sumnjiči da je zlostavljao devojčicu na Popovoj plaži\nSledeći članakU Srbiji promenljivo oblačno i svežije, mestimično s kišom, pljuskovima i grmljavinom


IZVOZNICI: Sirogojno Co učestvuje u programu "Moja prva plata" - Pluton Logistics\nPreduzeće Sirogojno Co, jedan od naših najuspešnijih proizvođača i izvoznika smrznutog i sušenog voća, među prvim je firmama u Srbiji koje će se pridružiti programu „Moja prva plata“.\nOvaj program Vlade Srbije koji će startovati naredne nedelje, jedna je od mera podrške zapošljavanju, a u njegovom kreiranju i realizaciji aktivno učestvuje i Privredna komora Srbije. Cilj projekta „Moja prva plata“, koji podrazumeva budžetsku podršku od 20 hiljada, odnosno 24 hiljade dinara, jeste doprinos smanjenju nezaposlenosti mladih i pomoć kompanijama da dođu do kadrova kakvi su im potrebni.\n– Sirogojno je jedno od najboljih mesta u kojima mlad čovek može početi svoju karijeru. Ovo je jedna od naših najuspešnijih kompanija u oblasti izvoza voća, koja je prisutna na tržištima više od 40 zemalja sveta. Sirogojno je od januara do kraja jula izvezlo proizvode vredne 22 miliona evra, zabeležilo 35% veći izvozni učinak nego prošle godine, radilo punim kapacitetom i zapošljavalo nove radnike – rekao je predsednik Privredne komore Srbije Marko Čadež.\nVlasnik i generalni direktor Sirogojna Rade Ljubojević ocenio je da će kroz ovaj program poslodavci dobiti mogućnost da obuče, upoznaju i izaberu najbolje među mladim kadrovima, a nezaposleni će steći prvo radno iskustvo.\nKompanija Sirogojno je od marta, u vreme pandemije, zaposlila 25 novih radnika. Imamo stalno otvoren konkurs, a naša ideja je da i ubuduće razvijamo biznis i povećavamo broj zaposlenih, rekao je Ljubojević.\n– Iskoristićemo i šansu da kroz program „Moja prva plata“ dođemo do kvalitetnih mladih ljudi – dodao je i pozvao kolege privrednike da se pridruže.\nOd sledeće sedmice preduzeća će moći da konkurišu za ovaj program, koji bi, prema ranije objavljenim procenama, trebalo da omogući da 10.000 mladih dobije prvi posao. Firme koje angažuju tek svršenog srednjoškolca dobijaće iz budžeta 20.000 dinara dotacije njegove plate tokom devet meseci. Oni koji reše da uposle diplomca, u istom periodu će iz državne kase primati 24.000 dinara, kao deo njegove plate.\n← Kopar uvećava kapacitete KONTEJNERSKOG terminala\nZaplenjena tona i po neprijavljenih peškira →


Beta 6. novembra 2017. 11:30\nU projektu „Rajski papiri“ koji otkriva veze više stotina svetskih političara i biznismena sa ofšor kompanijama, nalazi se i i jedna od najvećih domaćih kladionica, „Meridian“, koja je pokrenula posao internet kladjenja na Malti 2007. godine – u vreme kada je to bilo zabranjeno u Srbiji, prenela je danas Mreža za istraživanje kriminala i korupcije (KRIK), koja je radila na tom projektu.\nKladionice „Meridian“ u Srbiji drži domaća kompanija „Joker Games“, osnovana 2001, koja je u vlasništvu Aleksandra Milovanovića, Snežane Božović i Zorana Miloševića.\nU pisanom odgovoru KRIK-u vlasnici „Meridiana“ rekli su da nisu primarno zbog poreskih olakšica osnovali kompanije na Malti, već da su to uradili kako bi ušli u posao onlajn kladjenja.\nU „Rajskim papirima“ pojavljuje se i general Jovan Čeković, dugogodišnji direktor državne firme za trgovinu oružjem „Jugoimport SDPR“.\nOn je vlasnik malteške kompanije „Jomil Malta Limited“ koja je osnovana u septembru 2007. godine, a koja je deo šire mreže kompanija „Jomil“ registrovanih u Srbiji, Crnoj Gori, Francuskoj, Kongu, Kipru, Malti i Angoli, a njima upravljaju Čeković i njegova ćerka Milica.\nČekoviću se sudilo za zloupotrebu službenog položaja, izmedju ostalog jer je 2002. godine sa računa firme „Jugoimport SDPR“ u Libiji isplatio 400.000 dolara kompaniji u Liberiji sa kojom SDPR nije imao nikakav poslovni odnos, kako su objavili domaći mediji. On je na kraju oslobodjen optužbi.\nBivši general i trgovac oružjem Radoš Rubaković takodje posluje na Malti i vlasnik je kompanije „Cofis Export-Import co. Limited“, osnovane 2008. Njegova firma je 2010. godine u Srbiji osnovala predstavništvo.\nDokumenta govore i o prodaji dela vlasništva domaće kompanije „Južna Bačka“ koja sklapa milionske poslove s državom. „Južna Bačka“ poznata je, kako je naveo KRIK, i po aferi u vezi sa ispumpavanjem poplavljenog kopa Tamnava u Rudarskom basenu Kolubara.\n„Rajski papiri“ otkrivaju da je do udela u ovoj kompaniji došla osoba koja je povezana s jednim od najmoćnijih ljudi u Srbiji. Ovu priču KRIK će objaviti narednih dana.\nProcurela dokumenta otkrivaju i pozadinu propasti privatizovane kompanije „Energetika“ iz Loznice, dela čuvenog holdinga „Viskoza“.\nTa fabrika, koja je grejala domove polovine Lozničana, privatizovana je 2007. godine kada ju je kupila italijanska firma „Decotra“, u vlasništvu srpskih biznismena Ljube Miskina i Vladimira Šekrevskog.\nNajavljeno je da će „Decotra“ s partnerima iz Budimpešte u sklopu „Energetike“ izraditi novu elektranu na gas, ali pogoni te firme prestali su da greju Loznicu u zimu 2010. godine, jer je preduzeće zapalo u finansijske probleme.\nVladimir Šekrevski poznat je, kako navodi KRIK, po dve pogubne privatizacije – kupio je državno preduzeće „Hidrogradnja“ iz Vršca, koje je sada u blokadi, kao i brodogradilište „Terratrade-brodoremont“ kod Sombora, koje je u stečaju. Firme Vladimira Šekrevskog u Srbiji su tužene čak 99 puta.\nKontroverzni biznismen Bogdan Rodić, medju čijim su partnerima bili bliski saradnici narko-bosa Darka Šarića, vlasnik je dve ofšor kompanije registrovane na Malti, pokazuju procurela dokumenta iz projekta „Rajski papiri“.\nFirmu „Jammb Holding LTD“ preuzeo je aprila 2009. Preko ove firme, vlasnik je i druge kompanije na Malti, „Luxmat Ltd“, takodje od 2009. godine. Ovu kompaniju je zbog neaktivnosti ugasio zvanični poslovni registar 2014. godine.\nProcurela dokumenta otkrivaju i nove detalje o biznismenu Nebojši Ivkoviću – jednom od učesnika 24 sporne privatizacije koje je istraživao Savet za borbu protiv korupcije, a koji je privatizovao fabriku za proizvodnju i remont šinskih vozila „Šinvoz“ iz Zrenjanina u aprilu 2004. godine, koja je potom otišla u stečaj.\nSavet je u izveštaju naveo da je Ivković kršio ugovor o privatizaciji i namerno zaduživao fabriku, a „Šinvoz“ je izašao iz stečaja pošto su najveći poverioci – firme povezane sa Ivkovićem podnele plan reorganizacije.\nU procurelim dokumentima pojavljuje se i kompanija „Nano Consulting Ltd“ koju je 2008. godine na Malti osnovao Rade Vojvodić, vlasnik beogradske firme „Comandante“.\nBranislav Grujić, srpski biznismen koji ima poslove i u Rusiji, u projektu „Rajski papiri“ pojavljuje se kao suvlasnik malteške kompanije „PF Properties Limited“. Partner mu je Rus Arkadij Zelmanovič Blank.\nPoznati srpski gradjevinski inženjer Zoran Florić vlasnik je malteške firme „Roads Team Company LTD“ osnovane u avgustu 2010. godine i njegovo ime pojavljuje se i u projektu „Panamska dokumenta“.\nNjegova srpska firma „Euro Gardi Group“ nosilac je konzorcijuma koji je u aprilu ove godine dobio javnu nabavku za izradu projekta nove zgrade Radio-televizije Vojvodine – posao vredan 20 miliona dinara.\nU dokumentima sa Malte pojavljuje se i arhitekta Ivan Bekčić-Petrović, izvodjač radova rekonstrukcije terminala 2 Aerodroma „Nikola Tesla“. On je 2012. sa partnerima osnovao kompaniju „Synthesis Group Malta“ koja je rukovodila beogradskim ograncima, „Montagna SM“ i „Sintezis Inženjering“.\nIstraživanje „Rajski papiri“ koje predvode Medjunarodni konzorcijum istraživačkih novinara – ICIJ i nemački list „Zidojče cajtung“ otkriva tajne poslove svetskih lidera, engleske kraljice, muzičkih zvezda i poznatih korporacija.


Otvoreno prvenstvo Amerike u tenisu počinje 30. avgusta, a manje od tri dana pred početak turnira objavljena je nova informacija koja će dosta uticati na posetu mečevima.\nPrvobitno je bilo objavljeno da će i gledaoci koji nemaju potvrdu o vakcinaciji moći da prisustvuju mečevima, usled porasta broja obolelih od korona virusa odlučeno je da se ta odluka promeni.\nGledaoci Ju-Es opena sada moraju da pokažu dokaz o najmanje jednoj dozi vakcine protiv korona virusa ukoliko žele da gledaju mečeve. Odluka je obavezujuća za sve gledaoce starije od 12 godina.\nBiće zanimljivo videti kako će gledaoci reagovati na ovu odluku, posebno ako se uzme u obzir da i deo igrača na prestižnom turniru nije vakcinisan.\nNavijači ne gledaju blagonaklono na ovu odluku sudeći po komentarima koji su se pojavili na društvenim mrežama.\nProblem za Novaka mogao bi da nastane ukoliko bude manje navijača, podsetimo, naš teniser u više navrata isticao je važnost navijača i punih tribina na Ju-Es openu.\nJu-Es open vakcinacija Grend slem grend slem u NJujorku


BiH dobija depolitizovanu elektronsku javnu upravu? | olovka.info\nNaslovna VijestiBiH BiH dobija depolitizovanu elektronsku javnu upravu?\n“Pozdravljamo, kao pozitivan znak, podršku Vlade RS Strateškom okviru za reformu javne uprave u periodu do 2022. godine, a koji bi trebalo da otvori put ka usvajanju neophodnog akcionog plana i ostvarivanju napretka u njegovom sprovođenju. Profesionalna, depolitizovana i efikasna javna administracija je od ključne važnosti za dostizanje EU standarda i boljih javnih usluga koje građani širom BiH iščekuju”, zaključili su.\nReforma BH javne uprave u ćorsokaku, donatori povlače...


Dan autizma: Različitost nas čini jednakima - Radio televizija Pančevo\nDan autizma: Različitost nas čini jednakima\n2. aprila 2020. 0346\nVlada Srbije i resorno ministarstvo i u narednom periodu nastaviće da se zalažu za stvaranje modernog društva bez diskriminacije, poručio je ministar za rad, zapošljavanje, boračka i socijalna pitanja Zoran Dorđević, povodom Svetskog dana autizma.\n“Pozivamo sve građane, donosioce odluka, stručnjake, lidere poslovnog okruženja i javnost da daju svoj doprinos u cilju ostvarivanja ravnopravnosti i uključenosti u društvo osoba sa autizmom, čime ćemo poslati jasnu poruku da nisu same i da nas različitost u stvari čini jednakima“, kaže Ðorđević.\nSvetski dan autizma se ove godine obeležava pod sloganom „Mogu da učim, mogu da radim”, a Ðorđević navodi da u Srbiji ne smeju da postoje predrasude prema ljudima koji imaju određeni stepen invaliditeta, ili su druge verske ili nacionalne pripadnosti.\nNaglasio je da svi treba da prihvatimo razlike među ljudima i pomognemo onima kojima je pomoć potrebna kako bi ostvarili svoja osnovna ljudska prava.\n„Resorno ministarstvo nastaviće aktivno da se zalaže da svakoj grupaciji osoba sa invaliditetom pruži mogućnost da oblikuje, izražava i realizuje svoje potrebe i da ima jednake mogućnosti i pravo na različitost“, kaže Ðorđević.\nNaveo je da će se nizom planiranih aktivnosti, putem konkursa za unapređenje položaja osoba sa invaliditetom koji se realizuju, kao i kroz već dobru saradnju sa Savezom udruženja Srbije za pomoć osobama sa autizmom, nastojati da osobama sa autizmom i njihovim porodicama olakšamo i učinimo život boljim.\nS obzirom da su rana dijagnostika i tretman, uključivanje u obrazovni proces i zapošljavanje, ključni za razvoj socijalnih veština, Ministarstvo će, kako je naveo Ðorđević, nastaviti da u partnerstvu sa relevantnim institucijama preduzima aktivnosti koje će doprineti da osobe sa autizmom postanu samostalnije, vode ispunjeniji i produktivniji život i daju pun doprinos zajednici čiji su ravnopravni članovi.\nDanas sednice oba štaba, predsednik Vučić se potom obraća\nBolesna izjava! „Građani imaju pravo da likvidiraju Vučića “ – Milovan Brkić pozvao na ubistvo predsednika Srbije, pomenuo mu i decu\nSANIRANA HAVARIJA, TOPLA VODA STIŽE U KASNIM VEČERNJIM SATIMA\nOd 1. juna publika na utakmicama i okupljanje do 1.000 ljudi


Ubijeno devet ekstremnih islamista - Klix.ba\nUbijeno devet ekstremnih islamista\n28.11.2008. u 12:29\nDevet ekstremnih islamista, koji su napali različite mete u srijedu u Mumbaiju i uzeli za taoce goste dvaju luksuznih hotela glavnog ekonomskog centra Indije, ubijeno je, izjavio je u petak indijski zvaničnik.\n"Devet terorista je ubijeno a jedan je uhapšen", kazao je potpredsjednik države Maharashtra R.R.Patil.\nOn je dodao da je ubijeno i petnaest pripadnika snaga sigurnosti.\nEksploziv, koji je mogao izazvati "velike štete" u napadima, otkriven je u Indiji u hotelu Taj Mahal u Mumbaiju, čiju su kontrolu preuzele snage sigurnosti u petak, objavio je policijski zvaničnik.\n"Na dva mjesta u hotelu Taj Mahal otkrili smo eksploziv koji su koristili teroristi. Radi se o značajnoj količini eksploziva, koji je mogao izazvati velike štete", kazao je A.N.Roy, šef policije države Maharashtra.\nKomisija za sigurnost Parlamenta FBiH raspravlja o najavama uvođenja rezervnog sastava policije RS\nBivše vođe Bad Blue Boysa i Delija zajedno "pali" zbog droge\nPočetkom maja vanredna sjednica Parlamenta FBiH o migrantskoj krizi\nPolicija u Bihaću zabranila cazinskom privatniku blokadu migrantskog centra\nGojer pisao Inzku: Vama je kao nejasno zašto Dodik pravi vojsku pod okriljem policije


Krizni štab daće konačni sud o održavanju ovogodišnje Roštiljijade – Info Centar Juga\nDanas je u Leskovcu u Jablaničkom upravnom okrugu održan sastanak predstavnika državne uprave i lokalne samouprave na kome je razmatrana organizacija ovogodišnje Roštiljijade, epidemiološko stanje u Jablaničkom okrugu i mere pojačanog nadzora, kako za vreme Roštiljijade tako i nakon nje.\nGradonačelnik Leskovca Goran Cvetanović podseća da je prošla godina prošla, zbog epidemije, bez najvažnije leskovačke manifestacije jer je zdravlje naših sugrađana bilo na prvom mestu. On je dodao da se lokalna samouprava ove godine priprema kao da će se Roštiljijada održati, ali uz moguću rezervu shodno epidemiološkoj situaciji i uz mogućnost da Republički krizni štab proceni da se od namere da se ova manifestacija održi odustane.\nCvetanović je podvukao da su sve institucije u stalnim dogovorima i pripremama i da se traže načini da se ispoštuju sve preporučene epidemiološke mere zaštite.\n„Mi ćemo danas čuti preporuke šta i kako treba da se uradi, kako da to sprovedemo, pripremamo se kao da će biti Roštiljijade, a na Kriznom štabu Republike Srbije je da da zeleno ili crveno svetlo“, naglasio je gradonalčelmnik Cvetanović.\nPomoćnik ministra zdravlja Goran Stamenković i rukovodilac radne grupe koordinacione komisije Vlade za inspekcijski nadzor koja se bavi upravo koordinacijom rada na suzbijanju i širenju kovida 19, naglašava da se svo vreme ova grupa susreće sa raznim izazovima.\n„Takav je slučaj i ovde, razmotrićemo posebne planove i aktivnosti koje pripremaju zdravstvene ustanove, prvenstveno organizator manifestacije u odnosu na trenutnu aktuelnu epidemiološku situaciju i na mogućnost održavanja same Roštiljijade. Organizatorima preporučujem da budu strpljivi, kao što je bila i Guča strpljiva u isčekivanju slične odluke“.\nKako je rečeno medijima zaključci i dogovori sa ovog sastanka biće prosleđeni Kriznom štabu Republike Srbije, na kome je da da konačni sud na pitanje hoće li se održati ili ne ovogodišnja Roštiljijada.


Er Srbija demantuje da je 28 trudnica i porodilja dobilo otkaze - Bizlife.rs\n12:55 Beograd , 11/01/2018\nEr Srbija odbacila je navode koji su izneti u tekstovima lista Danas, a u kojima se tvrdi da je 28 trudnica i porodilja dobilo otkaz u kompaniji.\nPrilikom preuzimanja dela zaposlenih Air Serbia Ground Services-а (ASGS) od strane Aerodroma Nikola Tesla (АNТ) u novembru 2017, od 28 zaposlenih koje su bile odsutne sa rada zbog trudnoće, porodiljskog i odsustva zbog nege deteta, do današnjeg dana samo jednoj prestao radni odnos, i to 10.11.2017. zbog isteka ugovora na određeno vreme, koji je produžen sa odložnim uslovom za prestanak radnog odnosa, zbog zaštite materinstva.\nDo početka letnjeg reda letenja biće ukupno šest koleginica kojima će isteći ugovor, koji je produžen na osnovu zaštite materinstva. Dogovorom između Er Srbije i Aerodroma Nikola Tesla predviđeno je da će one, kao i preostali zaposleni kojima je na osnovu sezonalnosti istekao ugovor, imati prednost u zapošljavanju, odnosno, za ponovno angažovanje ukoliko se ukaže potreba.\nIz Er Srbije podsećaju da “poslove zemaljskog opsluživanja karakteriše izražena sezonalnost. U zimskom periodu avione i putnike opslužuje manji broj zaposlenih pomenute službe, i zbog toga jedan deo njih ima ugovore na određeno vreme. To je praksa u aviosaobraćaju”.\nsve informacije o pravima zaposlenih nadležna isključivo Služba ljudskih resursa Er Srbije. Poštujući zakonske propise, pomenuta služba jedina upravlja radno-pravnim odnosima i obaveštava zaposlene na adekvatan način. SMS nije sredstvo kojim Er Srbija obaveštava zaposlene o njihovim pravima i obavezama.\nKompanija je i u konkretnom slučaju potpuno ispoštovala sve odredbe Zakona o radu i Kolektivnog ugovora. Važno je naglasiti da je poštovanje svih obavezujućih propisa kontrolisao i sindikat koji je od samog početka bio uključen u sve aktivnosti.\ner srbija otkazi trudnice\nPingback: Danas: Er Srbija i ranije otpuštala porodilje - Bizlife.rs


Isporuka 380.000 vakcina Astra Zeneke u aprilu - Trebevic.net\nIsporuka 380.000 vakcina Astra Zeneke u aprilu\nU drugom kvartalu ove godine, Bosna i Hercegovina trebalo bi da dobije 697.000 iz evropskih i globalnih sistema nabavke vakcina. Do 20. aprila, trebalo bi da stigne prva isporuka Fajzera kroz takozvani sistem nabavke Evropske unije, a najavljeno je 81 600 vakcina Astra Zeneke, do 22. aprila, iz Kovaks sistema.\nTakođe, pokrenut je i projekat regionalne nabavke vakcina u okviru kojeg su Srpska i Federacija iskazali potrebu za 350.000 vakcina.\nOko 515.000 Astra Zeneka i Fajzer vakcina očekuje se kroz evropski sistem nabavke, dok bi iz globalnog, takozvanog Kovaks sistema, Bosna i Hercegovina trebalo da dobije 168 hiljada vakcina.\n– Ono što sa sigurnošću imamo jeste da ćemo do 20. aprila dobiti prvu isporuku Fajzera kroz tzv. sistem nabavke EU i najavljena je 81 600 Astra Zeneke do 22. aprila iz Kovaks sistema – rekao je Zoran Tegeltija predsjedavajući Savjeta ministara BiH.\nIsporuka oko 380 hiljada Astra Zeneke, kaže Tegeltija, kroz evropski sistem nabavki koji ide preko Poljske, počeće u aprilu, a u potpunosti bi trebalo da bude završen do kraja maja. Takođe, pokrenut je i projekat regionalne nabavke vakcina, a nosilac priče je Srbija.\n– Pokušaće da se nabavi značajna količina vakcina Astra Zeneke. Entiteti su iskazali potrebe za 350.000 doza tih vakcina, od čega Republika Srpska traži 40.000, Federacija 300.000, a Brčko 10.000 – dodao je Tegeltija..\nU septembru prošle godine, BiH potpisala je ugovor sa Kovaks mehanizmom, gdje je Srpska aplicirala, odnosno, na neki način rezervisala, 400 hiljada doza vakcina. Međutim, do sada je mali broj vakcina stigao u Republiku Srpsku.\n– Samo prije par dana, dobili smo za Republiku Srpsku nekih 16.000 doza, što je izuzetno, izuzetno malo gledajući na period koji je protekao od septembra do kraja marta ove godine – smatra Radovan Višković predsjednik Vlade Republike Srpske.\nBudući da su putem Kovaks mehanizma, kako kaže Višković, izvarani i oštećeni, Republika Srpska se okrenula samostalnoj nabavci, ka Rusiji.\n– Do sada je došlo oko 43.000 doza vakcina. Mi očekujemo i u narednim danima, sukcesivno, isporuke negdje od 20.000-30.000. Јa očekujem da u idućoj sedmici dođu. Kada govorimo o 20.000 ili 30.000, to je isto toliki broj doza, za isto toliko stanovnika – naveo je Višković.\nŠef Predstavništva Republike Srpske u Moskvi Duško Perović izjavio je da je Srpska prioritet u isporuci ruskih vakcina sputnjik iako je potražnja za ovom vakcinom velika. Za nabavku ruske vakcine Republika Srpska je uplatila oko 13 miliona 560 hiljada maraka.


22 Nov 2014 Komentara (0)osiguranje autoodgovornosti / obavezno osiguranje / kasko osiguranje / obavezno osiguranje / osiguranje odgovornosti / zeleni karton / osiguranje vozila / osiguranje putnika / auto-nezgoda / auto nezgoda / pomoć na putu /\nProsečna cena osiguranja autoodgovornosti u Hrvatskoj trenutno iznosi 1.200kuna (1,00Eur=7,672kn),a prema procenama samih osiguravača u toj zemlji, do kraja godine će pasti za još dodatnih 100 kuna.\nLiberalizacija cena ovog vida osiguranja je u roku od samo godinu dana oborila tržište obaveznog osiguranja autoodgovornosti za skoro pola milijarde kuna, a prosečna cena polise je niža za 20%. Ovo je rezultat žestokog "rata" cenama u koji su ušli osiguravači u Hrvatskoj i koji je za samo godinu dana doveo do pada premija koji se u većini drugih zemalja merio godinama.\nOvakva liberalizacija tržišta i pad cena svakako odgovaraju korisnicima osiguranja, međutim ovo nameće i pitanje da li će u jednom trenutku biti dovedena u pitanje isplata šteta kao i opstanak 14 osigravača koji se trenutno na hrvatskom tržištu bave obaveznim osiguranjem autoodgovornosti. Naime, Hrvatska ima prosečno 125.406 osiguranih vozila po jednom osiguravaču, što je najniži evropski prosek, a ujedno je i pokazatelj izuzetne konkurencije koja postoji na tržištu. Ovo za posledicu ima nisku troškovnu efikasnost odnosno visok udeo troška poslovanja. Recimo u Češkoj Republici koja ima isti broj osiguravača prosečno na svakog od njih dolazi pola miliona osiguranih vozila ,dok u Sloveniji 7 osiguravača imaju prosečno 199.000 osiguranih vozila po svakom od njih.\nInače kroz liberalizaciju tržišta osiguranja autoodgovornosti su prošla mnoga evropska tržišta te je tako ona u Grčkoj uzrokovala gašenje 30ak osiguravača, dok je u Austriji dovela do prosečnog pada premije za 20ak%, ali u roku od 6 godina.\nU svetlu julskog povećanja cene obaveznog osiguranja autoodgovornosti opravdano se postavlja pitanje šta bi tržištu Srbije donela eventualna liberalizacija uzevši u obzir broj od preko 2,2 miliona osiguranih vozila u našoj zemlji i tržišnu utakmicu u kojoj nakon oduzimanja dozvole za rad Takovo osiguranju učestvuje 11 osiguravača u segmentu obaveznog osiguranja autoodgovornosti.